Rinkevič: Pozitivne ocjene o napretku Crne Gore u evropskim i evroatlantskim integracijama | EUME\nNaslovnica Info Press info Rinkevič: Pozitivne ocjene o napretku Crne Gore u evropskim i evroatlantskim integracijama\nRinkevič: Pozitivne ocjene o napretku Crne Gore u evropskim i evroatlantskim integracijama\nPredsjednik Vlade Crne Gore Milo Đukanović primio je danas ministra vanjskih poslova Republike Letonije Edgarsa Rinkevičsa, koji boravi u službenoj posjeti Crnoj Gori.\nMinistar Rinkevičs iskazao je zadovoljstvo dinamikom pregovaračkog procesa Crne Gore tokom letonskog predsjedavanja EU, uz očekivanje da u narednom periodu budu otvorena i nova poglavlja. Ukazao je na punu podršku Letonije tokom zahtjevnog procesa reformi koje, kako je rekao, Crna Gora uspješno sprovodi.\n„Crna Gora je ostvarila impresivan napredak u procesu integracija i pristupanja Evropskoj uniji”, ocijenio je ministar Rinkevičs, izrazivši uvjerenje da će u decembru mjesecu, na temelju aktivnosti koje se vode u Crnoj Gori, doći i do pozitivne ocjene zemalja članica NATO.\nPredsjednik Vlade zahvalio je Letoniji za ukupnu podršku Crnoj Gori i regionu u procesu integracija, ukazujući na potrebu njihovog daljeg podsticanja, kako bi se prevazišla višedecenijska zaostajanja i osigurala stabilnost Zapadnog Balkana. Premijer je potvrdio posvećenost Vlade Crne Gore sprovođenju reformi, dostizanju evropskih standarda i unapređenju kvaliteta života građana kroz proces pristupanja EU i NATO.\nPremijer Đukanović je ukazao i na značaj bilateralne saradnje dvije države u oblastima vanjskih poslova, odbrane i ekspertske pomoći, i izrazio očekivanje o daljem unapređenju saradnje u oblasti pravde, obrazovanja i nauke i prenosa iskustava u pregovaračkom procesu za predstojeća poglavlja.\nSagovornici su se saglasili da će kontinuitet dijaloga na najvišem nivou biti podsticaj intenzivnijoj privrednoj i ekonomskoj saradnji Crne Gore i Letonije.\nMinistar Rinkevičs se danas sastao i sa predsjednikom crnogorskog parlamenta, Rankom Krivokapićem, i i ponovio da je Crna Gora je postigla impresivan napredak na putu ka Evropskoj uniji.\nKrivokapić i Rinkevičs su danas razgovarali o odnosima Crne Gore i Letonije s posebnim akcentom na odnosima parlamenata dvije države.\nSagovornici su se saglasili da su parlamenti važni za demokratske procese u društvu i zaključili da je proces usklađivanja zakonodavstva Crne Gore sa tekovinom EU veoma zahtjevan.\nOni su konstatovali da su dostizanje vladavine prava, borba protiv organizovanog kriminala i korupcije ključni za dalji reformski put Crne Gore.\nKrivokapić je naglasio da je Skupština Crne Gore unaprijedila svoje mehanizme rada kroz parlamentarna saslušanja i uključivanje nevladinog sektora u rad odbora.\nBiro za odnose s javnošću/Agencija Mina


Office Multi Lang Pack 2007 Win32 engleska verzija DVD, 79H-00089 - Beograd Srbija\npočetna Softver Retail software Office Multi Lang Pack 2007 Win32 engleska verzija...\nJezički paketi za sistem Microsoft Office 2007 omogućavaju korisnicima da kreiraju i uređuju datoteke na različitim jezicima i da menjaju menije i pomoć tako da budu na tim jezicima.\nOffice jezički paketi zadovoljavaju potrebe pojedinaca koji koriste više jezika i koji redovno kreiraju ili uređuju dokumente i prezentacije na različitim jezicima. Oni pomažu organizacijama da primene poslovne aplikacije u okruženjima u kojima računare dele osobe koje govore različite jezike ili pružaju usluge klijentima u različitim zemljama. Obezbeđuju i mogućnost prilagođavanja promenom kompletnog korisničkog interfejsa, uključujući menije i pomoć ili samo korišćenje alatki za proveru, kao što su kontrolor pravopisa, rečnik i rečnik sinonima, za neki od 37 različitih jezika.\nKreiranje, uređivanje i provera dokumenata na više jezika\nvogue-bags Alatke za proveru dokumenata Office jezičkog paketa omogućavaju korisnicima da proveravaju dokumente kreirane u Microsoft Office 2007 programima na više od 37 različitih jezika.\nAlatke za proveru dokumenata obuhvataju:\nKontrolore gramatike i stila\nPrograme za rastavljanje reči na kraju reda u dokumentu\nListe za automatsko ispravljanje\nMogućnosti automatskog rezimiranja\nRečnike za prevođenje\nUređivače metoda unosa (IME) za istočnoazijske jezike\nProduktivnija saradnja sa ljudima iz drugih zemalja\nPomoću Office jezičkih paketa klijenti mogu lako da promene jezik korisničkog interfejsa i dijaloga u Microsoft Office programima.\nPromenite jezik korisničkog interfejsa za sledeće programe sistema Microsoft Office 2007:\nPored toga, meniji i pomoć za alatke Microsoft Office 2007 programskog paketa, kao što su Clip Organizer, Document Imaging, Document Scanning i Picture Manager, lokalizovane su kada su omogućeni jezički paketi.\nAžurna pomoć na maternjem jeziku\nOffice jezički paketi omogućavaju korisnicima da čitaju pomoć prilagođenu kontekstu na nekom od 37 jezika i da se direktno povežu sa lokalizovanim Office Online Web lokacijama da bi prikazali članke pomoći, demonstracije, obuku, savete i trikove, kao i drugi sadržaj koji se neprekidno ažurira.\nPristup predlošcima dokumenata sa lokacije Office Online\nOffice jezički paketi povezuju vas sa besplatnim Office Online predlošcima na jeziku vašeg korisničkog interfejsa. Office Online predlošci se lako instaliraju, dodaju unapred kreirani dizajn i poslovnu logiku aplikacijama i dokumentima i pomažu vam da uštedite vreme.\nSveobuhvatan skup alatki za osobe koje rade sa informacijama na više jezika\nOffice jezički paketi dostupni su na svakom od sledećih jezika:\narapski, francuski, poljski, brazilski, portugalski, nemački, portugalski, bugarski, grčki, rumunski, kineski (Hongkong), hebrejski, ruski, pojednostavljeni kineski, hindi, srpski, tradicionalni kineski, mađarski, slovački, hrvatski, italijanski, slovenački, češki, japanski, španski, danski, korejski, švedski, holandski, letonski, tajski, estonski, litvanski, turski, finski, norveški, ukrajinski,\nKolekcija svih pomenutih Office jezičkih paketa, kao i jezički paket za engleski, dostupni su u vidu Microsoft Office višejezičkog paketa 2007.\nŠifra artikla\t 79H-00089\nPodgrupa (BusinessUnit)\t Other Standalone\nProizvod (ProductFamily) Office Multi Language Pack


U susret finalu Memorijalnog turnira „Igrajmo za 16“\nPočetak/Društvo/U susret finalu Memorijalnog turnira „Igrajmo za 16“\nNiške Vesti20. marta 2017.\nNakon četvrtfinalnih utakmica, koje su odigrane u niškoj „Šivari“, poznati su i polufinalisti Memorijalnog turnira „Igrajmo za 16“. Četiri najbolje ekipe u malom fudbalu su Garnizon vojske Niš, Dunav, Market AMA i ekipa RTV Belle amie.\nOni će se u subotu, 25. marta, nadmetati za prvo mesto i pobednika regionalnog turnira „Igrajmo za 16“\n„Turnir u Nišu je kvalitetan i sve utakmice su bile zanimljive i neizvesne. Očekujemo pravu borbu u polufinalu i finalu. Ove završne utakmice igraju se u hali Čair, u subotu, od 13 do 17 sati. Pobednik će predstavljati Niš i region na završnom turniru gradova, koji se održava u Beogradu, 1. i 2. aprila. Tako se podsećamo kolega koji su poginuli tokom bombardovanja 1999. godine, a ujedno prisustvujemo kvalitetnim utakmicama u malom fudbalu“, kaže Dejan Tasić, novinar RTS-a i predstavnik organizatora.\nTurnir se igra 18. put, u znak sećanja na 16 poginulih radnika RTS-a, tokom bombardovanja, kada je pogođena i zgrada RTS-a, 23. aprila 1999. godine. Memorijalni turnir u malom fudbalu „Igrajmo za 16“ u Nišu se igra od 2013. godine.


SPS najodgovorniji zastupnik ideja socijaldemokratije\nNovoizabrani zamenik predsednika Socijalističke partije Srbije (SPS) Aleksandar Antić izjavio je danas da je SPS, najnovijim odlukama, pokazala građanima da jasno razume njihove ambicije, ali i njihove strepnje i da im se još jednom predstavila kao „najodgovorniji i najuporniji zastupnik socijaldemokratskih ideja, ideja koje i danas čine temelj moderne Evrope“.\n„Period pred nama zahtevaće da građani imaju čvrst oslonac u političkoj snazi koja razume njihove strahove, ali i očekivanja jer put oporavka ekonomije i standarda, koji ova vlada gradi, neće biti lišen svakodnevnih socijalnih i ekonomskih problema. Zato je Socijalistička partija Srbije, svojim poslednjim odlukama pokazala građanima da kristalno jasno razume njihove ambicije, ali i njihove strepnje“, naveo je Antić u izjavi nakon što ga je Predsedništvo SPS izabralo za zamenika predsednika te partije. Antić je dodao da u Srbiji danas ima „pomodara, koji u idejama socijaldemokratije prepoznaju sredstvo i put da se dođe do poverenja građana, izmorenih ekonomskom krizom i neostvarenim očekivanjima“, a da je SPS morao da još jednom razočara takve „neiskrene i neuverljive avanturiste“, pa je poslednjim odlukama o konstituisanju partijskih organa uputio jasnu poruku – „ko je jedini i iskreni zastupnik ideja moderne i bogate Srbije, u kojoj je socijalna pravda standard, a ne puka politička parola“.\n„SPS će i ubuduće, kao što je bio i do sada, biti pouzdan i odgovoran partner u vladi Srbije, koja se uspešno nosi sa najvećim političkim i ekonomskim izazovima u kojima je naša zemlja bila u novijoj istoriji. To garantujemo mi koji smo dobili poverenje naših partijskih prijatelja da i u narednim godinama vodimo ovu partiju i delimo odgovornost za vođenje zemlje ka društvu modernih evropskih naroda“, izjavio je Antić.


Načelnik Direkcije za investicije u Ministarstvu ekonomije, Boris Rebić: Zajedničkom saradnjom stvaramo nove prilike na tržištu – PRIVREDNI PORTAL\n04/04/2017 /0 Comments/in Featured, Intervjui, Lokalne vijesti /by admin\nRAZVOJ BIZNIS ZONA\nImajući u vidu značaj promocije Crne Gore kao investicione destinacije, Rebić je istakao da, osim Ministarstva ekonomije, važnu ulogu nose i lokalne samouprave i sami privrednici. ”Jačanjem domaćih privrednika, stvaramo bolji ambijent za nove strane ulagače. Ne mislim da je isključivo direktna promocija ključ uspjeha. Važnije je stvarati sistem koji počiva na zdravim osnovama, sistem u kojem privrednici neće imati iskrivljenu sliku o poslovnim prilikama već će sami stvarati prilike i nametati državnoj upravi da djeluje u cilju prevazilaženja poslovnih barijera.”\n„Lokalne samouprave mogu okupljati privrednike i targetirati posebne industrijske grane za koje postoje potencijali na njihovim područjima. To bi dalje omogućilo da se na posebnim područjima obučava radna snaga neophodna za razvoj targetiranih privrednih oblasti.“, ističe Rebić i dodaje da bi se na taj način investitori koji se bave istim djelatnostima pozicionirali u okviru istih opština i kroz klasterizaciju i kompatibilno poslovanje ostvarivali jaču poziciju na tržištu, a stvaranjem proizvoda koji imaju upotrebnu vrijednost podsticao bi se izvoz.\nTags: Biznis karavan, biznis zone, Direkcija za investicije, Ministarstvo ekonomije, podrška razvoju privrede u Crnoj Gori\nPotpisani Ugovori o dodjeli subvencija sa 7 klastera\nBroj zaposlenih porastao 1,2 odsto Gaković: Počnite da se bavite s tim što želite, a sve što vam treba naučićete...


Stoltenberg: Svi odgovorni za opsadu Kapitola da odgovaraju\nJanuar 14, 2021 19:11\nGeneralni sekretar NATO Jens Stoltenberg izjavio je danas da svi odgovorni za prošlonedeljnu opsadu americkog Kapitola treba da odgovaraju i izrazio uverenje da su američke institucije dorasle tom poslu.\n"Demokratija mora uvek da prevlada nad nasiljem i uveren sam da će se demokratske institucije Sjedinjenih Američkih Država nositi sa ovim izazovom", rekao je Stoltenberg novinarima u Briselu, preneo je AP.\nStoltenberg je ocenio da je to šokantno, da se ishod izbora mora poštovati i da se mora osigurati poštovanje demokratskih vrednosti u potpunosti.\nStoltenberg nije pomenuo američkog predsednika Donalda Trampa po imenu, fokusirajući se na dolazeću administraciju.\n"Radujem se mirnoj tranziciji i radujem se saradnji sa Džoom Bajdenom", rekao je Stoltenberg i dodao da je izabrani predsednik snažno posvećen transatlantskoj saradnji, NATO-u i da zna da on, naravno, snažno podržava ideju daljeg jačanja saradnje između Severne Amerike i Evrope.\nTramp napušta Vašington na dan inauguracije 10\nStoltenberg: Svi odgovorni za opsadu Kapitola da odgovaraju 22\nSamanta Pauer dolazi na čelo USAID-a 26\nPredstavnički dom usvojio rezoluciju o razrešenju Trampa 28\nPreminuo još jedan čuvar Kapitola, policija nije objavila uzrok smrti 24


pink.rs | U petak počinje 52. Srbija reli\nU petak, 27. septembra u 21 i 01 časova, ceremonijalnim startom na Gradskom trgu u Vrnjačkoj Banji, svečano će biti otvoren 52. Srbija reli.\n- Zadovoljstvo mi je da najavim 52. Srbija reli koji će se održati predstojećeg vikenda na stazama u okolini Vrnjačke Banje. Samo takmičenje je od velikog značaja za našu zemlju, uzimajući u obzir broj ljudi koji ga prate, ali i broj samih takmičara koji se iz godine u godinu povećava. Ove godine prijavljeno je čak 59 posada, što se ne broji još od 2001. godine. Ovakva cifra nagoveštava da nas u Vrnjačkoj banji i na terenima u okolini, na obroncima Goča i Kopaonika, očekuje pravi mali reli spektakl - rekao je predsednik AMSS Dejan Stojić i dodao je ponosan što AMSS uspeva već više od pola veka da održi ovo najstarije međunarodno takmičenje.\n- Te 1993. godine smo poslednji put imali pobednika Srbija relija iz Srbije i nadam se da će ove godine pobednik ponovo biti iz naše zemlje - rekao je Stojić zahvalivši se svima koji učestvuju u organizaciji ovog takmičenja.\nPredsednik SAKSS Staniša Lazarac istakao je da će AMSS i SAKSS i u narednom periodu nastaviti da ulažu napore kako bi auto sport u Srbiji napredovao i dostigao još veću popularnost. - Ovom prilikom se zahvaljujem svima koji su pomogli realizaciju ovog projekta i uložili trud. Preko 400 ljudi je uključeno u organizaciju i pripremu ovog takmičenja i na njima je velika odgovornost - naglasio je Lazarac.\n- Izuzetna nam je čast što se već drugu godinu za redom Srbija reli kao najveće automobilsko takmičenje održava u Vrnjačkoj Banji. Trudimo se da budemo dobri domaćini, opravdamo poverenje i ispunimo očekivanja. Kod nas je ogromno interesovanje za ovu manifestaciju i najavljeni su dolasci velikog broja ljudi koji pre svega žele da vide dobre automobile i vozače. Nama Srbija reli donosi pre svega jednu vrstu prestiža i tera nas da se takmičimo sami sa sobom i vidimo da li ovakav jedan projekat može da bude organizovan na vrhunskom nivou. Mislim da smo kompetentni da pružimo vrhunsku uslugu i da je ovo samo početak jedne uspešne dugogodišnje saradnje”, saopštio je zamenik predsednika Skupštine opštine Vrnjačka Banja Dane Stanojčić.\n- Hvala vam što se izabrali mene da vodim ovaj projekat i daću sve od sebe da ovo takmičenje bude što bolje pripremljeno i organizovano. Staza je spremna i urađena po propisima. Interesantno je da će se ove godine reli voziti na brzincu Beranovac, stazi koja je karakteristična za kružne trke, a posebna atrkacija biće to što će se voziti noću - rekao je direktor relija Momčilo Milojković.\nNaš najbolji automobilista Dušan Borković istakao je da mu je posebno drago što se posle deset godina pauze vraća na reli staze, te da će voziti “Škodu fabiju R5 Evo”. “Srećan sam što vozim pred domaćom publikom, iako mi to daje dodatnu zabrinutost, jer nisam specijalista za reli, koji je najteža disciplina i veliki izazov za mene”, dodao je naš as i zahvalio se svojim sponzorima. Srbija reli - najznačajnije automobilsko takmičenje na ovim prostorima održava se u organizaciji Auto-moto saveza Srbije (AMSS), Sportskog auto i karting saveza Srbije (SAKSS) i Grada Vrnjačka Banja, uz podršku Ministarstva omladine i sporta (MOS) i “AMS Osiguranja” a.d.o. Pored sportskog spektakla, publika će u petak imati priliku da uživa u besplatnom muzičkom programu od 19:30 časova na trgu u Vrnjačkoj Banji, dok će se 28. i 29. septembra takmičari nadmetati na stazama Goča i Kopaonika.


KNEŽEVIĆ BEZ DLAKE NA JEZIKU: U Dritanovoj Vladi najmanje 15 ministara su AGENTI ZAPADNIH SLUŽBI\nAutor: Glas javnosti 02.05.2022. u 21:59\nPovodom izglasavanja manjinske Vlade premijera Dritana Abazovića, na sednici Skupštine na Cetinju, oglasio se lider DNP-a Milan Knežević.\nNelegitimno zakazana Skupština, skupljena s koca i konopca, kao u najgora vremena pijace na Tuškom putu, pokazala je da ne postoje ljudska dna koja se ne mogu dotaći u analnim porivima za funkcijama i gubljenju ljudskog oblika. Manjinska vlada Dritana Abazovića a većinska Mila Đukanovića, najbolji je pokazatelj da je Crna Gora postala dron kojim upravljaju iz zapadnih ambasada šaljući jasnu poruku da izborna volja nema nikakav značaj, i da je u kolonijama poput naše najbolje ćutati i gutati ono što slobodan čovjek nije spreman da proguta i pojede.\nA da bi progutao lakše skliznulo niz grlo, uvek je tu neki Eskobar da te cukne po leđima i da mu još kažeš “thank you” ubjeđujući sve oko sebe da si upravo pojeo popek ili Njegošev stek.\nU manjinskoj vladi Dritana Abazovića a većinskoj Mila Đukanovića, najmanje 15 ministara su agenti zapadnih obavještajnih službi predvođeni Rankom Krivokapićem koji se iz fonda PIO vraća na veliku scenu kao starac Fočo na Čkaljinom ispitu o Prvom srpskom ustanku.\nA nekadašnji Srbi iz SNP- a postaće preparirani funkcionerski eksponati koje će predstavnicima međunarodne zajednice kao rijetku vrstu prikazivati u pauzama za ručak i obaveznog odlaska u toalet.\nBiće to još jedan doprinos multipraktik Crne Gore u kojoj će dobar Srbin biti samo onaj koji više nije Srbin.\nA kad sledeći put budu kamenovali srpsku decu na Cetinju, obaveza Srba iz manjinske vlade Dritana Abazovića a većinske Mila Đukanovića, biće da prvi bace kamen na šoferšajbnu autobusa i tako potvrde svoj janičarski status. A odmah nakon kamenovanja autobusa, treba kamenovati crkve i manastire SPC kao uvod u donošenje novog Zakona o slobodi veroispovesti čije će prelazne i završne odredbe napisati Draginja Vuksanović u znak kompenzacije zato što je odbrana pripala Rašku Konjeviću iako nikad nije pucao ni iz pištolja na vodu.\nA Draginja je makar na Adžića krivini ostala do kraja dok su Ranko i Raško tog septembarskog jutra preskakali zapaljene gume bežeći od suzavca. Bilo je u istoriji Crne Gore raznih političkih silovanja, ali ovakvo dobrovoljno kao što Milo Đukanović siluje vladu Dritana Abazovića i Vladimira Jokovića još nije zabeženo.\nZato što oni iz manjinske vlade imaju logično obrazloženje: ”jeste silovanje, ali s kondomom", piše Kurir.\nmilan knezevicdritan abazovićnovi ministrinova vlada crne gore


NEOPHODNE PROMJENE ZAKONA O VSTV-U, O POREZU NA DOHODAK I O SOCIJALNIM DOPRINOSIMA U FBIH\nBosna i Hercegovina zadužila se kod Evropske unije za 250 miliona eura makrofinansijske pomoći, a detalji tog sporazuma zaključenog posljednjeg dana prošle godine ostali su skriveni široj javnosti.\nBosna i Hercegovina će ovaj iznos dobiti u dvije jednake rate, a posebno su zanimljivi uvjeti koje treba ispuniti da bi drugih 125 miliona eura bilo dostupno.\n"Isplata druge rate pomoći ovisi o tome da li će Evropska komisija pozitivno ocijeniti, u ime Evropske unije, napredak ostvaren u odnosu na određeni broj makroekonomskih i strukturalnih mjera prilagođavanja i, ako važi, o zadovoljavajućem napredovanju u ispunjenju obaveza usaglašenih s MMF-om", stoji u memorandumu koji je potpisao ministar finansija Vjekoslav Bevanda.\n"Prije nego što komisija isplati drugu ratu, Ministarstvo finansija i trezora u ime BiH dostavlja komisiji Izjavu o ispunjavanju uvjeta za isplatu koji dolaze uz pomoć. Nakon što primi takvu izjavu, Komisija će procijeniti, na temelju konsultacija s relevantnim vlastima Zemlje, napredak ostvaren u ispunjavanju tih uvjeta. Prilikom ove procjene, posebna pažnja će se posvetiti reformama za jačanje institucionalnog okvira za makroekonomsku analizu i planiranje na svim nivoima vlasti, unapređenje otpornosti na poremećaje u finansijskom sektoru, podršku dobrom upravljanju i stvaranje radnih mjesta", stoji u dokumentu.\nUvjeti na kojima insistira EU sažeti su u "Kriterijima strukturalnih reformi", a sačinjavaju ih jačanje institucionalnog okvira za makroekonomsku analizu i planiranje, mjere u finansijskom sektoru te dio koji je naslovljen kao "Dobro upravljanje i borba protiv korupcije", ali i podrška ekonomskom oporavku i zapošljavanju.\nZanimljivo je da se u segemtu borbe protiv korupcije navodi i "priprema (u skladu s relevantnim preporukama Evropske komisije) i predočavanje Parlamentarnoj skupštini Bosne i Hercegovine, amandmana na trenutni Zakon o visokom sudskom i tužilačkom vijeću (VTSV), u smislu uspostavljanja sistema provjere sadržaja imovinskih kartona sudaca i tužilaca i članova VSTV-a.\nIZVOR: Vebsajt Klix, 06.01.2021.


Ministarka na stubu srama zbog saopštenja – BiGportal.ba\nMinistarka na stubu srama zbog saopštenja\nDanska ministarka za strance i integraciju Inger Stojberg oštro je kritikovana na saslušanju u nadležnom skupštinskom odboru.\nOna je dobila kritike zato što su, na osnovu jednog njenog saopštenja kasnije tretiranog kao zvanično uputstvo, razdvojeni svi azilantski bračni parovi u kojima je jedan od partnera maloletan.\nStojberg je optužena da je njenog ministarstvo time prekršilo zakon, pošto su azilantski bračni parovi u kojima je jedan od partnera maloletan razdvajani automatski i smeštani odvojeno, iako zakon nalaže da se prethodno obavi razgovor sa bračnim partnerima i obavi individualna procena za svaki par ponaosob.\nTokom 2016. godine, na osnovu uputstva, tačnije saopštenja za javnost ministarke, razdvojena su 23 bračna para, dok su još četiri para razdvojena nakon povlačenja spornog uputstva i to na lični zahtev maloletnog partnera u braku.\n“Ja samo želim da te devojke i devojčice imaju slobodu da žive onako kako žele i biraju bračne partnere koje one same žele. Zato sam odlučila da razdvojim takve parove i zauzmem najrestriktivniji mogući stav”, kazala je Stojberg i dodala da je ona, u krajnjoj instanci, odgovorna za njih.\nU Danskoj je, inače, na osnovu takozvanog “Pravila 24” zakonom zabranjeno venčanje sa partnerom iz inostranstva ako je jedan od budućih bračnih partnera mlađi od 24 godine, u cilju sprečavanja prisilnih i ugovorenih brakova sa maloletnim devojčicama.


Stručna ekskurzija: Zrenjaninski gimnazijalci boravili na Kopaoniku (Foto)\nFoto: Zrenjaninska gimnazija\nZrenjaninski gimnazijalci su krajem jula bili na stručnoj ekskurziji u Nacionalnom parku Kopaonik.\nZrenjaninska gimnazija je saopštila da je stručna ekskurzija, za učenike trećeg razreda, realizovana u okviru predmeta „Obrazovanje za održivi razvoj“. Ovaj predmet je uveden pre tri godine, po novom, reformisanom programu.\nPROČITAJTE JOŠ: Crveni krst Zrenjanin organizuje vanrednu akciju dobrovoljnog davanja krvi\n„Obrazovanje za održivi razvoj“ je izborni predmet u gimnaziji koji se bavi proučavanjem očuvanja i zaštite životne sredine.\n„Cilj ovog predmeta je da učenik, na osnovu istraživanja ljudskih aktivnosti i neposrednog okruženja, razvije kritički, aktivan i odgovoran odnos prema sebi i okruženju u kom živi, kao i da sadašnjost sagledava i kroz perspektivu budućnosti“, objašnjavaju u ovoj srednjoj školi.\nPored pešačkih tura i ekoloških radionica sa profesionalnim i licenciranim vodičima, zrenjaninski gimnazijalci su imali i stručna predavanja o samom Nacionalnom parku Kopaonik. Slušali su i o zaštićenim vrstama biljnog i životinjskog sveta, kao i o načinu očuvanja životne sredine u planinskim predelima naše zemlje.\nTagoviekskurzija Kopaonik učenici Zrenjaninska gimnazija\nOpština Nova Crnja anketira građane: U pripremi Plan javnog zdravlja\nSutra počinje Međunarodna likovna kolonija „Tiska akademija akvarela“


Izvor: Radio Slobodna Evropa, 26.Feb.2021, 18:31\nKrizni štab odlučuje o novim epidemiološkim merama. Zašto uprkos vakcinaciji u Srbiji raste broj zaraženih korona virusom? Zašto su aktivisti zabrinuti Sporazumom između Srbije i EU koji pripadnicima Fronteksa omogućava delovanje na srpskoj teritoriji?\nKafići, restorani i tržni centri tokom vikenda rade do 14 sati, odlučio Krizni štab. Zašto uprkos vakcinaciji u Srbiji raste broj zaraženih korona virusom? Zašto su aktivisti zabrinuti Sporazumom između Srbije i EU koji pripadnicima Fronteksa omogućava delovanje na srpskoj teritoriji?


Potpisani ugovori o dodjeli agregata za struju povratnicima\nU organizaciji Ministarstva za socijalnu politiku, zdravstvo, raseljena lica i izbjeglice Bosansko-podrinjskog kantona Goražde i Regionalnog odbora za povratak u jugoistočnu Bosnu i Hercegovinu 30 korisnika, povratnika potpisalo je 20.09.2010.godine ugovore o dodjeli agregata za struju povratnicima kod kojih još nije riješen problem elektrifikacije u mjestima povratka.\nKorisnici ove donacije obavezali su se da će donirane agregate za struju namjenski koristiti u mjestima povratka za proizvodnju električne energije za svoje potrebe, kao i da će agregate ustupiti i drugim povratnicima, komšijama pri realizaciji njihovih projekata koji prate proces povratka, te da agregate ne smiju otuđivati na bilo koji način u naredne tri godine.\nPrema riječima ministra za socijalnu politiku, zdravstvo, raseljena lica i izbjeglice Demira Imamovića, Ministarstvo će i dalje pružati pomoć održivom povratku.\n“ Jedan od prioriteta našeg ministartsva je i pružanje pomoći održivom povratku i mi smo u ovih proteklih šest mjeseci identifikovali negdje oko dvadeset projekata koji će po nama značajno doprinjeti povećanju održivosti povratnika, ne samo održivosti tih porodica već i šire povratničke zajednice i ti projekti će biti implementirani čim budu obezbjeđena sredstva.\nObzirom da ima određeni broj povratnika, kako u Federaciji BiH tako i u Republici Srpskoj koji imaju problem sa elektrifikacijom i nisu priključeni na elektoenergetsku mrežu iz nekih tehničkih razloga, mi smo da bismo pomogli u rješavanju tog problema prošle godine uradili jedan pilot projekat gdje smo za sedam porodica obezbijedili agregate za struju. Nakon što je urađena analiza i sagledavanje stanja povratka, mi znamo da preko 120 porodica na ovom prostoru još uvijek nemaju riješen priključak na elektroenergetsku mrežu i implementacijom ovog projekta koji smo započeli još u martu ove godine identifikovali smo otprilike 30 porodica koje su potpisale ugovore i one će dobiti agregat za struju”- kazao je ministar Imamović.


"Goša": Ministar obećao pomoć, čeka se dogovor s vlasnikom |\nHome > Gradovi > Smederevska Palanka > „Goša“: Ministar obećao pomoć, čeka se dogovor s vlasnikom\n„Goša“: Ministar obećao pomoć, čeka se dogovor s vlasnikom\nSMEDEREVSKA PALANKA, 28. avgust 2017 – Novi susret predstavnika radnika „Goše“ sa ministrom privrede Goranom Kneževićem, održan danas na njegov poziv nakon pisma štrajkača, nije doneo konkretan rezultat. Milutin Šćepanović, direktor firme, ispostavilo se, bez saglasnosti vlasnika nije mogao ni da prihvati ni da odbije opcije za prekid štrajka koje su bile na stolu.\n– Sve što mi pričamo ide nekako, ali mora treća strana da sedne za pregovarački sto. Vlada hoće da vidi koje su namere vlasnika sa fabrikom. Ministar sam kaže, „mi da ulazimo, da završavamo neke poslove, a posle mesec dana gazda da gurne firmu u stečaj, nama to ne pada na pamet“. Moraju nekako da ga privole da dođe, jer postoji mogućnost da dobijemo finansijsku injekciju od firmi s kojima sarađujemo, Ministarstvo je spremno da nam ponovo organizuje sastanak sa Kinezima, ali sve to ne znači mnogo ako nemamo odgovor vlasnika, da znamo koje su mu namere sa fabrikom – prenosi Milan Vujičić, predsednik štrajkačkog odbora, o čemu je danas u Ministartsvu privrede razgovarano.\nGeneralno direktor, objašnjava Vujičić, nikada nije ni video novog vlasnika, s njim razgovara preko advokatske kancelarije iz Beograda koja ga zastupa. Obećanje da će radnicima za mesec dana isplatiti 50-60 hiljada dinara ostaje, i ovoga puta je rekao direktor, ali su radnici odlučni pri svojim zahtevima, koji su dopunili novim; da im se kaže koji su planovi novog vlasnika sa firmom.\n„Kaznena ekspedicija“ pobednik turnira u basketu\nTurnir u mini vaterpolu na bazenu u Smederevu\nSMEDEREVSKA PALANKA, 6. decembar 2019 – Kancelarija za upravljanje...\n07/12/2019, 10:20 pm


RTS :: Kome smeta srpska škola u Drežnici?\nOtvorena tema Kome smeta srpska škola u Drežnici?\nnedelja, 28. jul 2013, 10:25 -> 13:48\nKome smeta srpska škola u Drežnici?\nSve je manje izgleda da bi tradicionalna letnja škola srpskog jezika i kulture u Drežnici, za srpsku decu iz Republike Hrvatske, ove godine mogla biti održana. Zajednici drežničkih Srba stigao je negativan odgovor i na prigovor koji su oni, nakon prvobitnog odbijanja zahteva, uputili resornom ministarstvu za dodelu finansijskih sredstava za tu vrstu nastave.\nUprava za odgoj i obrazovanje, koja se u okviru Ministarstva za znanost, obrazovanje i sport, bavi dopunskim letnjim školama nacionalnih manjina u Republici Hrvatskoj (RH), i koja je tokom maja raspisala konkurs za dodelu finansijskih sredstava manjinama za taj oblik aktivnosti, odbacila je zahtev drežničkih Srba uz obrazloženje da im je dokumentacija nepotpuna.\nPrigovor koji je Zajednica potom uputila pomenutoj službi u Ministarstvu, uz dostavljanje i ranije nedostajućeg dokumenta, takođe je odbijen.\nPrema rečima predsednice Zajednice drežničkih Srba, organizatora škole, Branke Radulović „teško je poverovati da se ovde radi tek samo o nepotpunoj dokumentaciji već pre svega o činjenici da nekim ljudima u Povjerenstvu, odnosno Upravi za odgoj i obrazovanje, ovakve škole smetaju“.\nGovoreći za sajt Programa za dijasporu RTS-a Radulovićeva je kao glavnog krivca za ovu, za Srbe izuzetno nepovoljnu situaciju, označila aktuelnu predsednicu navedenog Povjerenstva Nadu Jakir, koja je na taj položaj postavljena od dolaska novog ministra Željka Jovanovića.\nRadulovićeva navodi da je kao višegodišnji član Povjerenstva „Nada Jakir već duže vreme nenaklonjena aktivnostima srpske zajednice ovog kraja tako da smo je čak, zbog njenog veoma negativnog odnosa, u jednoj prilici morali čak i da udaljimo sa naših sasatanaka“.\nPodsećajući da se navedena „nepotpuna dokumentacija“ odnosi na jedan nepriloženi dokument, tzv. „obrazac proračuna“, koji nije imao takvu težinu da ne bi mogao biti i naknadno dostavljen kako se sama škola i njeno normalno održavanje ne bi dovodili u pitanje, Radulovićeva je naglasila da su oni, naravno, kopiju tog dokumenta poslali u okviru prigovora.\n„Smatram da je sve navedeno napravljeno prvenstveno iz razloga da se ovakve škole kao što je naša, gde deca zaista na jedan kvalitetan način nauče ne samo maternji jezik, već i kulturu, istoriju i mnoge druge stvari koje utvrđuju naš srpski nacionalni identitet, da se one, dakle, ne održavaju“, rekla je Radulovićeva.\n„Od Republike Srbije (RS), odnosno Kancelarije za dijasporu i Srbe u regionu, upravo smo ovih dana dobili izvesnu finansijsku pomoć, koja na žalost, neće moći da bude dovoljna za organizovanje škole u planiranom obliku koji smo i do sada imali“, rekla je Radulovićeva i najavila da će se Zajednica ovih dana dogovoriti na koji način da iskoristi ta sredstva.\n„Međutim, što se tiče negativnog stava Povjerenstva, Zajednica drežničkih Srba se ni u kom slučaju neće pomiriti sa ovakvom, za nas, veoma nepovoljnom situacijom“, rekla je Radulovićeva i najavila da će se posle te odluke Povjerenstva „obratiti i resornom ministru Jovanoviću, a pismeno ćemo o svemu izvestiti i samog premijera Zorana Milovanovića kao i predsednika države Ivu Josipovića“.\n„Iskoristićemo sve pravne mogućnosti“, rekla je Radulovićeva i poručila da „ako bude bilo potrebno srpska zajednica Drežnice za pravdu će se obratiti i nadležnim evropskim institucijama“.


1999 Jordan F1 predstavlja zlatnu eru najbržeg cirkusa - AutoExclusive - Auto vesti, Novi, Luksuzni, Polovni automobili\n1999 Jordan F1 predstavlja zlatnu eru najbržeg cirkusa\nVeliki broj ljubitelja Formula 1 šampionata može biti uzbuđen prodajom McLaren ili Toleman modela koji je vozio Sena, koja će se održati sledećeg meseca u Monaku...\nMeđutim, svi oni koji su zainteresovani za kupovinu svog ličnog F1 automobila, ali se ne mogu ispružiti dovoljno za model koji je vozio legendarni Brazilac, onda je ovaj bolid druga najbolja stvar na koju mogu naići.\nNa istom događaju, kuća RM Sotheby’s postaviće na aukciju Jordan 199 koji vidite u galeriji. Ovo je isti model u kome je Hainc-Harald Fretzen osvojio dva pobednička podijuma 1999. godine na svetskom šampionatu. Ovo je bilo spektakularno, posebno za jedan nezavisni tim, reziltirajući konačno Frenztenovom krađom trećeg mesta u kategoriji vozača iste sezone i osvajanjem iste pozicije za svoj tim u kategoriji konstruktora.\nUkoliko se dobro sećate ove ekipe, znači da ste prilično matori. Njegovi bolidi isticali su se žuto/crnom Benson & Hedges liverijom, a Jordan 199 automobil posedovao je V10 trolitarski motor kreiran od strane Mugen-Honda brendova u jednoj od najzanimljivijih era ovog takmičenja.\nOvo je treća konstruisana šasija, koja je ikada finiširala na podijumu, pored Ferrari modela Edija Irvina u Australiji, Mike Hakinena u bolidu McLaren i Mihaela Šumahera vozača ekipe Ferrari u Brazilu. Ovo je bila najbolja sezona od svih 15 u kojima se ekipa Jordan takmičila pre nego što je prodata Midland, zatim Spyker, a na kraju Force India timu. Niko od pomenutih nije ponovio uspeh koji je ovaj automobil imao pod Jordan zastavom.\nNakon pomenutih trka, šasija #3 je, kako se veruje, penzionisana i nikada se više nije takmičila, ali ukoliko neko napravi pravu ponudu, verovatno može ovaj istorijski trkački model koristiti u serijama kao što je BOSS GP, gde F1 automobili devedesetih i dvehiljaditih godina i dalje lome krivine. Za sada nema nikakvih informacija za koliko se ovaj Jordan prodaje, ali sigurno će biti nešto pristupačniji od bilo kog Seninog modela.


Tramp: Smenite me i tržište će propasti - Infobrif\nTramp: Smenite me i tržište će propasti\nObjavljeno 23.08.2018. u 21:04\nVAŠINGTON – Američki predsednik Donald Trump odgovorio je na spekulacije da bi mogao biti smenjen upozorenjem da bi svaki takav potez naškodio američkoj ekonomiji.\nU intervju u emisiji „Fox & Friends“, rekao je da bi, u slučaju njegove smene, tržište moglo propasti i „svi bi bili veoma siromašni“.\nSpekulacije o mogućem opozivu aktuelnog američkog predsednika učestale su poslednja dva dana zbog izricanja presude bivšem šefu njegovog izbornog štaba Polu Manafortu za finansijska krivična dela, kao i priznanja predsednikovog bivšeg ličnog advokata Majkla Koena da je u poslednjim danima predizborne kampanje za izbore 2016. godine platio dvema ženama da ne govoro o navodnoj aferi sa Trampom.\nTramp se na društvenim mrežama i u intervjuu za Fox televiziju ogradio od ovih optužbi tvrdeći da već 30, 40 godina gleda one koji se okreću protiv drugih – sve je divno, i onda kad dobiju deset godina zatvora, okrenu se protiv sledećeg ko je na višem položaju.\nTramp je do sada retko govorio o mogućnosti da bude smjenjen.\nAnalitičari tvrde kako je malo verovatno da će Trampovi protivnici pokušati da pokrenu proces njegovog opoziva pre novembarskih izbora za Senat.\n„Ne znam kako možete opozvati nekoga ko je uradio sjajan posao? Kažem vam, ako ikada budem smenjen, mislim da će tržište propasti. Mislim da bi svi tada bili veoma siromašni“, izjavio je Tramp za Fox & Friends, prenose mediji.\nLE (kval.) – Zenit slavio posle preokreta, minimalac Ludogoreca u Gruziji\nPokret socijalista: DSS i sada neobavešten da je Velika Albanija tu


Prava životinja, Strana 2 - Maja Vučković\nU organizaciji udruženja "Sloboda za životinje", 21. i 22. oktobra 2017. godine održan je na platou ispred TC Ušće na Novom Beogradu Treći BeGeVege - festival miroljubivog načina života. Takav način života podrazumeva... I još\nPod sloganom "Da složimo kockice", 16. septembra 2017. godine u beogradskom hotelu "Radisson Blu" održan je prvi Kongres o zaštiti životinja u Srbiji. Organizator je bilo udruženje specijalizovano za spasavanje životi... I još\nSekcija za zaštitu životinja Novosadskog humanitarnog centra (NSHC) obeležila je 4. oktobar - Svetski dan zaštite životinja prigodnim programom koji se održao u Klubu NSHC-a, Arse Teodorovića 3 u Novom Sadu. ... I još\nU subotu i nedelju, 16. i 17. maja 2015. godine u Omladinskom centru CK13, Vojvode Bojovića 13 održala sam autorsku pričaonicu i kreativnu radionicu posvećenu pravima životinja. Radionica je imala za cilj da pribli... I još\nPREDAVANJE: Imaju li životinje svoja prava?\nPovodom Svetske nedelje životinja, koja se obeležava od 4. do 11. oktobra, u subotu, 11. oktobra 2014. godine, u dvorištu sedišta Novosadskog humanitarnog centra (NSHC) održala sam predavanje na temu „IMAJU LI ŽIVOTIN... I još\nNa IV kongresu s međunarodnim učešćem "Ishrana budućnosti", koji je održan 4. i 5. oktobra 2013. godine u Sportskom i poslovnom centru Vojvodina, izložila sam skraćenu verziju svog rada "Ahimsa - etičko načelo nenasil... I još\nU sredu, 4. septembra 2013. godine obeležen je 3. rođendan Otvorene kuhinje CK13 projekcijom edukativnih filmova, tribinom i zajedničkom veganskom večerom. 18č Projekcije edukativnih filmova (veganstvo, aktivizam... I još


Erndtebrücker Hallenbad : hoteli blizu, fotografije, adresa, Немачка plan, blizu, rezervacija\nErndtebrücker Hallenbad (Немачка)\nAdresa: MozartstraÃŸe, Erndtebrueck\nPoÅ¡tanski kod: 57339\nNa 11 minuta kolima udaljenosti od centra grada, ovaj hotel se nalazi u ulici Sieg-Lahnstraße 23, a pozicija mu je zapad za grad Bad Laasphe. Sve to ga čini idealnim za otkrivanje grada i okoline.U hoNastavaktelu Lahntalhotel Feudingen pronaći ćete sve usluge koje treba da ima hotel kategorije četiri zvezdice za grad Bad Laasphe: n.a.. Stil ovog hotela je Luksuzan.Sakrijte\nStil ovog hotela za grad Bad Laasphe je Luksuzan, a kategorija četiri zvezdice. U njemu ćete naći razne usluge, kao što su: Restoran, Room Service, Bar, Novine, Sobe za nepušače, Perionica, PosluženjeNastavak doručka u sobi , Besplatan parking, Ekspres prijava/odjava gostiju, Televizija.Na 11 minuta kolima udaljenosti od centra, ovaj hotel u ulici Sieg-Lahn-Straße 8-10 sa pozicijom zapad za grad Bad Laasphe, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Landhotel Doerr ima 40 soba/e/u. Cene se kreću od 5 492 dinar - Srbija za najjeftinije sobe, ali na raspolaganju su sobe svih kategorija: od soba tipa Single do soba tipa Double.Ovaj hotel pruža i posebne pogodnosti, kao što je na primer: vrt.Uživajte u pogodnostima koje ovaj hotel pruža, kao što je na primer sauna. U njemu postoji brza internet konekcija.Korisne informacije:U ovom hotelu biće Vam na raspolaganju parking uz naplatu.Sakrijte


RS/BiH Archives - Stranica 30 od 76 - UGLJEVIK.INFO\nNaslovna RS/BiH (page 30)\nPrijava protiv dva medicinara\nPolicijski službenici Policijske uprave Bijeljina dostavili su Okružnom javnom tužilaštvu u ovom gradu izvještaj protiv S. S. i S. O. zbog postojanja osnova sumnje da je počinjeno krivično djelo nesavjesno pružanje ljekarske pomoći. Kako je potvrđeno BN televiziji, prijavljene osobe se terete da su u avgustu prošle godine prilikom vršenja operativnog zahvata postupale suprotno smjernicama za sprovođenje sigurne hirurgije i …\nIvanić u sjedištu Nato saveza\nDelegacija BiH, koju predvodi predsjedavajući Predsjedništva BiH Mladen Ivanić, sastaće se danas u Briselu sa zamjenikom generalnog sekretara NATO-a Roz Gotemeler. U sjedištu NATO-a danas će biti održan sastanak Sjevernoatlantskog savjeta sa delegacijom BiH koju, osim Ivanića, čine predsjedavajući Savjeta ministara BiH Denis Zvizdić, ministar odbrane BiH Marina Pendeš i šef Misije BiH pri NATO-u Almir DŽuvo, saopšteno je iz …\nEpidemija ‘mišje groznice’\nZbog osmoro pacijenata oboljelih od mišje groznice, Dom zdravlja u Gradišci proglasio je epidemiju ove bolesti. Do sada je registrovano osmoro oboljelih od kojih je jedno upućeno na dijalizu zbog zatajenja bubrega. Preostalih sedmoro, većinom muškaraca srednje životne dobi nije ugroženo ali njihovo zdravstveno stanje zahtijeva dugotrajno liječenje. Tihomir Mihajlović, direktor Doma zdravlja u Gradišci kazao je za BN televiziju …\nSpremni i na radikalne korake\nPovodom Svjetskog dana izbjeglica u Bijeljini je danas održan protest u organizaciji Udruženja izbjeglica i socijalne pravde “Pravda”. Na protestu su, kako javlja reporter BN televizije, saopšteni zahtjevi u kojima se traži i formiranje Fonda za pravičnu nadoknadu. Najavili su i da su spremni i za najradikalnije mjere sve do ostvarivanja svojih ciljeva. Tražimo da se formira Fond za pravičnu …\nEFT razmatra opciju dovođenja partnera zbog novih projekata\nKompanija EFT saopštila je da nema namjeru da napušta Stanare, ali da razmatra opciju dovođenja partnera kako bi oslobodili kapital za nove projekte u Republiku Srpsku i zemlje regiona. U saopštenju se navodi da, nakon planiranog godišnjeg remonta koji je obavljen u maju, elektrana radi punim kapacitetom. Termoelektrana Stanari radi profitabilno, redovno otplaćuje kineski i sve druge kredite, kao što …\nMuškarac uhapšen zbog ubistva\nMostarski policajci uhapsili su juče jednu osobu, koja se sumnjiči za ubistvo muškarca čije je tijelo istog dana pronađeno na zgarištu nekadašnjeg salona namještaja „Slavonija Di“ u mostarskom naselju Rudnik, koje je dan ranije u požaru potpuno izgorjelo. Kako je potvrđeno iz MUP-a Hercegovačko-neretvanskog kantona, osumnjičeni za ubistvo uhapšen je na području Mostara, ali u cilju istrage iz policije nisu …\nSituacija u mljekarskoj industriji Republike Srpske u katastrofalnom je stanju, zatvaraju se ne samo mali proizvođači i mala gazdinstva, već i poneke velike mljekare, što dovodi do sve slabije domaće proizvodnje mlijeka. Poljoprivrednici tvrde da najveći problem za ovakvo stanje predstavljaju cijene koje nisu adekvatne proizvodnji, a pored toga mljekare muči i neredovna isplata subvencija. “Problem je i u ukupnoj …\nKomisija za reviziju privatizacije koštala je građane Republike Srpske milion i po maraka, ali nije donela gotovo nikakve rezultate u rasvjetljavanju sumnjivih privatizacija. Za deset godina postojanja, Komisija za reviziju privatizacije je potrošila oko 1 i po milion maraka, bez ikakvog konkretnog rezultata. Nakon što su poslanici PDP-a postavili poslaničko pitanje o troškovima rada Komisije, iz Vlade Republike Srpske su …\nMigranti stižu među tovarom\nIlegalni migranti, pojedinačno ili u manjim grupama, sve češće pokušavaju da se preko teritorije BiH domognu zemalja EU, a graničari su od početka ove godine presjekli put za duplo više stranaca nego u čitavoj 2016. godini. Službenici Granične policije BiH gotovo svakodnevno otkriju pokušaje nelegalnog ulaska u zemlju, a posljednji pokušaj je zabilježen prije nekoliko dana na prelazu Karakaj. Tamo …\nPoreska uprava Republike Srpske provodi kampanju „Korak preduzmi, račun uzmi“, koja ima za cilj podizanje svijesti građana o značaju uzimanja fiskalnog računa, jer se upravo uzimanjem računa daje doprinos u borbi protiv sive ekonomije i povećava ekonomska snaga Republike Srpske. Kako je saopšteno iz Poreske uprave RS, pored preventivnog djelovanja, u okviru ove jednomjesečne kampanje pojačan je i rad inspektora …\nPage 30 of 76First...10202829303132\t405060...Last


Hocu.ba Poziv za aplikacije na edukaciju Vijeća Evrope – Hocu.ba\nPoziv za aplikacije na edukaciju Vijeća Evrope\nRok prijave 29.02.2016\nŠkola političkih studija Vijeća/Savjeta Evrope u Bosni i Hercegovini poziva sve zainteresirane kandidate da pošalju svoje prijave za učešće u Školi, generacija 2016. godine.\nSve zainteresovane osobe sa dobrim poznavanjem engleskog jezika, ne starije od 35 godina, koje su do sada pokazale izvanredan uspjeh i rezultate u okviru svojih političkih stranaka, institucija javne uprave, nevladinih organizacija i organizacija civilnog društva, medija, privatnog sektora, i drugih sektora, a koje žele produbiti svoje znanje i razmijeniti iskustva o društveno – političkim procesima, se mogu prijaviti.\nŠkola političkih studija u Bosni i Hercegovini postoji u sklopu mreže Škole političkih studija Vijeća/Savjeta Evrope, a ove godine aktivnosti će biti podržane od strane Kneževine Lihtenštajna i Švicarske ambasade u Sarajevu.\nCilj škole je razvoj demokratije i političke kulture među mladim i izuzetnim kadrovima, razvoj kulture političkog dijaloga i tolerancije, kao i razvoj međusobne saradnje vezane za opšti društveni interes.\nSvi zainteresovani kandidati trebaju zatražiti, popuniti i poslati prijavu sa fotografijom i kratku biografiju, najkasnije do 29. februara 2016. godine, na e – mail adresu: [email protected].\n« Najbolje prilike za novinarske grantove 2016.\nKonkurs za upis druge generacije polaznica/ka Feminističke škole Žarana Papić »


Republika Srpska: Elektroprivreda RS-a počela s uvozom električne energije\nU ovom preduzeću napominju da će, ukoliko hidrologija u slivovima rijeka Drina i Vrbas u narednom periodu bude bolja, kupovina električne energije biti znatno manja u odnosu na planiranu\n“Elektroprivreda Republike Srpske” je zbog loše hidrologije i kapitalnog remonta Termoelektrane “Gacko” počela sa uvozom električne energije za potrebe domaćeg konzuma i ugovorene obaveze prema Brčko distriktu i Nezavisnom operateru sistema, rečeno je Srni u ERS-u.\nU ovom preduzeću ističu da je smanjenja proizvodnja Hidroelektrana na Trebišnjici /HET/ koja je uzrokovana ispadanjem sa mreže Hidroelektrane “Dubrovnik”.\nPrema procjenama stručnih službi ERS-a, ovo preduzeće je planiralo kupovinu električne energije u vrijednosti od oko pet miliona KM.\n“Uvoz će se, za sada, odvijati na sedmičnom nivou, a pažljivo se prate cijene kretanja električne energije na slobodnom tržištu koje trenutno iznose između 40 i 45 evra po megavat-času”, navode u ERS-u.\nU ovom preduzeću napominju da će, ukoliko hidrologija u slivovima rijeka Drina i Vrbas u narednom periodu bude bolja, kupovina električne energije biti znatno manja u odnosu na planiranu.\n“Sistem ERS-a je već početkom januara osjetio nedostatak električne energije na domaćem tržištu, kada je u havariji u Hidroelektrani `Dubrovnik` stradao agregat koji isporučuje struju elektroenergetskom sistemu Srpske. Gubici su djelimično ublaženi potpisivanjem ugovora između ERS-a, HET-a i `Hrvatske elektroprivrede Herceg-Bosna` o jednakoj raspodjeli električne energije proizvedene u protočnoj hidroelektrani `Čapljina`”, pojasnili su u ERS-u.\nPosljedice suše i havarije na Hidroelektrani “Dubrovnik”, kao i negativni finansijski efekti kapitalnog remonta Termoelektrane “Gacko”, prema procjenama, odraziće se na poslovanje ERS-a, koji će u tekućoj godini imati manje sopstvene prihode za oko 25 miliona KM.\n“Kako bi se ublažle negativne finansijske posljedice, ERS je svim zavisnim preduzećima uputio preporuke o uštedama. Preporuke se primjenjuju od prve dekade marta, a prvi rezultati, na nivou zavisnih preduzeća, trebalo bi da budu poznati sredinom godine, kada će biti izvršena analiza svih segmenata poslovanja”, ističu u ERS-u.\nRemont Termoelektrane “Gacko” trajaće 90 dana, dok se početak proizvodnje u Hidroelektrani “Dubrovnik” očekuje u avgustu ili septembru.


Počela likovna kolonija Mina Karadžić\nBeta\t 13. jula 2015. 12:10\n– Likovna kolonija “Mina Vukomanović Karadžić” koja se organizuje svake godine u Savincu kod Takova, otvorena je danas u Gornjem Milanovcu izložbom radova nastalih na manifestaciji organizovanoj 2014. godine.\nLikovna kolonija posvećena slikarki Mini Karadžić, organizovana je 22. put u Savincu kod Takova, gde je pre 122 godine kćerka reformatora srpskog jezika Vuka Karadžića sahranjena u porodičnu grobnicu Vukomanović.\nIstoričar umetnosti Radoš Gačić rekao je da je na 21. likovnoj koloniji učestvovalo oko 170 slikara iz Srbije i inostranstva, koji su uradili 320 umetnickih dela s motivima iz prošlosti takovskog kraja.\n“To je ogroman umetnički kapital, jer se ti radovi danas nalaze u institucijama kulture rudničko-takovskog kraja”, rekao je Gačić i najavio da će izložbe tih umetničkih dela biti organizovane u naredne tri godine u gradovima Srbije.\nOve godine na likovnoj koloniji ucestvuje osam umetnika iz Srbije i Republike Srpske, a tema je 200. godišnjica od početka Drugog srpskog ustanka.


Beograd izdvojio preko 30 miliona evra za kolektor u Zemun Polju | Energetski portal Srbije\nBeograd izdvojio preko 30 miliona evra za kolektor u Zemun Polju\nGradski menadžer Goran Vesić prisustvovao je puštanju u rad kišnog kolektora „Zemun Polje – Dunav”, u koji je Grad Beograd uložio 3,2 milijarde dinara. Vesić je poručio da je sada rešen problem sa zadržavanjem vode na oko 2.500 hektara i dodao da je u pitanju najveći infrastrukturni projekat vezan za kanalizaciju posle izgradnje fabrike za preradu otpadnih voda u Velikom Selu.\nGradski menadžer je istakao da je urađeno 3,5 kilometara kanalizacione mreže, od čega je najveći deo ispod površine zemlje. Kolektor je pušten u rad, a predstavlja investiciju vrednu 3,2 milijarde dinara, odnosno preko 30 miliona evra. Ovaj posao je za nas bio veoma važan jer prikuplja kišnu kanalizaciju sa površine od oko 2,5 hiljade hektara i pokriva Batajnicu, Altinu, industrijsku zonu uz auto-put i privrednu zonu Gornji Zemun. Na ovaj način rešavamo problem sa kojim se susreću stanovnici ovog dela grada, a to je velika količina vode koja se zadržava nakon obilnih padavina. Sada, kada je kolektor pušten u rad, voda ima gde da ode i neće je biti na površini. On je precizirao da je urađeno 3,5 kilometara cevi, od čega je 2,7 ispod površine zemlje, dubine između 10 i 26 metara.\nVažno je da smo uspeli da spojimo ovaj kolektor sa onim koji ide uz novosadski put. Voda koja se nalazila u tom kolektoru nije imala gde da ode, ali je spajanjem dva kolektora i to rešeno. Rad na ovom projektu započet je još 2009. godine, ali niko do sada nije uspeo da ga završi, sve dok nismo uspeli da obezbedimo sredstva i privedemo posao kraju. Kao što znate, prema našim planovima, u narednih 10 godina svaka zgrada ili kuća u Beogradu bi trebalo da bude priključena na kanalizaciju. Da bi realizacija tog posla tekla nesmetano i da bi se stambene jedinice priključivale na kanalizaciju, mora se obezbediti odvod velikih količina vode,dodao je Vesić.\nOn je istakao da je jedan od najvećih problema sa kojima se zajedno sa građanima susrećemo upravo kanalizacija. Osim što trećina grada nije priključena na mrežu, čitava kanalizacija se ispušta u Savu i Dunav što je apsolutno nedopustivo. To moramo da rešimo u narednom periodu, pre svega izgradnjom kompletne kanalizacije, a potom i izgradnjom pet fabrika za preradu otpadnih voda kako bi se u naše reke slivale isključivo prečišćene otpadne vode, zaključio je Vesić.\nDirektor Direkcije za građevinsko zemljište i izgradnju Beograda Branislav Popović rekao je da je ovih dana pokrenut tender za fabriku otpadnih voda u Međulužju u Mladenovcu. Imamo ugovorene poslove vezana za izgradnju dva manja postrojenja za prečišćavanje otpadnih voda, u Pinosavi i Belom Potoku. Tokom ove godine nam je odobreno oko 9,3 milijarde dinara za sve projekte, što znači da će trend ulaganja u saobraćajnu, putnu, kanalizacionu i vodovodnu mrežu biti nastavljen, rekao je Popović.


Turska: Tužioci ispituju one koji tvrde da je puč bio režiran – NovostiDana.rs\nISTANBUL – Turski tužioci ispituju ljude koji su na društvenim mrežama tvrdili da je pokušaj puča od 15. jula insceniran i da ga je organizovala vlada, saopštio je danas turski ministar pravde Bekir Bozdag.\nBozdag je u intervjuu za tursku tv Kanal 7 rekao da je svako onaj ko tvrdi da je pokušaj puča bio namešten verovatno imao ulogu u pobuni, prenosi AP.\n„Pogledajte samo one koji po društvenim mrežama govore da je to bilo pozorište, državni tužioci ih već istražuju. Većina njih su gubitnici koji misle da je čast umreti pod komandom Fetulaha Gulena“, rekao je Bozdag.\nKako je rekao, u Istanbulu je uhapšeno 3.879 ljudi, u Ankari 2.734, u Izmiru 197, dok je u ostalim provincijama uhapšeno 6.192 ljudi, prenosi Sputnjik.\nVideo from DHA via AP\nPovezanogradovi, novosti online, puč, Turska, vesti


Zatvaranje granica prvi put u novijoj istoriji\nGranicu Srbije u vanrednim okolnosima zajedno obezbeđuju vojska i policija (foto: vs.rs)\nU nastojanju da zaustavi širenje korona virusa Srbija je po prvi put u novijoj istoriji zatvorila svoje granice. Iste mere preduzele su i Crna Gora i Severna Makedonija.\nOdluka o zatvaranju granica predstavlja presedan jer to nije učinjeno ni tokom ratnih devedesetih godina prošlog veka.\nBlokada na Balkanu je obostrana jer je i Evropska unija zatvorila svoje spoljne granice.To znači da je 1176 kilometara granice Srbije sa zemljama članicama unije blokirano. Omogućen je jedino transport robe.\nZemlje EU u regionu sada primenjuju posebne bezbednosne mere koje podrazumevaju pojačano prisustvo graničnih policija Hrvatske, Mađarske, Rumunije i Bugarske uz angažman Evropske agencije za graničnu i obalsku stražu Fronteks.\nZatvaranjem nije došlo do prekida saradnje. Pogranična policija Srbije i drugih država regiona godinama neguju partnerstvo potvrđeno tokom migrantske krize.\nSada se nalaze pred novim izazovom kontrole širenja zaraze bolesti u čemu je Srbija već imala iskustva.\nProšle godine zavladala je epidemija afričke svinjske kuge u Rumuniji i Bugarskoj. Granična policija, veterinarska i sanitarna inspekcija uspele da zaustave širenje te bolesti na Srbiju, a zabeleženi su samo pojedinačni slučajevi.\nAfrička kuga je bila veliki ispit za svaki vid kontrole širenja bolesti, jer je prenose domaće i divlje životinje koje je teško kontrolisati.\nKo čuva zatvorenu granicu\nZatvaranje granica smanjuje mogućnost širenja korona virusa, ali otvara izazove pred međunarodnu saradnju bezbednosnih institucija.\nOhrabruje činjenica da svi državni organi Srbije koje se nalaze na granici imaju višegodišnju praktičnu saradnju sa susednim zemljama i institucijama EU, što je razvijano kroz proces evropskih integracija.\nOsim sanitarne inspekcije, carine i granične policije na granicama se nalazi i Vojska Srbije. Oružane snage imaju vrlo razvijenu saradnju sa svim susednim državama članica EU odnosno NATO sem Hrvatske.\nSaradnja je zasnovana na čestim vojnim vežbama i zajedničkim obukama, kao i na brojnim bilateralnim sastancima visokih vojnih zvaničnika i time razvijenih profesionalnih poznanstava i poverenja.\nNajbolji primer je Mađarska, sa kojim i pored podizanja žičanih prepreka i prisustva velikog broja vojnika sa dugim cevima na samoj graničnoj liniji – nije bilo nikakvih, čak ni verbalnih incidenata sa državnim organima Srbije.\nFronteks je prethodnih godina svoj rad bazirao na koordinaciji i razmeni obaveštajnih informacije između graničnih organa zemalja članica EU, kao i na saradnji sa zemljama koje se na kopnu ili na vodi graniče sa jednom ili više zemalja članica.\nSrbija već godinama ima saradnju sa ovom agencijom Evropske unije, a poslednji sporazum potpisan je 2019. godine.\nTaj dokument predviđa sva prava i obaveze službenika Fronteksa dok borave u Srbiji i prilično je detaljan kako bi se predupredili nesporazumi i ne bi bila ugrožena bezbednost građana Srbije i evropskih policajaca.\nI dok su svi prethodni sporazumi i saradnja bili povezani sa migrantskom krizom, danas je kontrola granica važna zbog sprečavanja širenja epidemije koronavirusa koji izaziva potencijalno smrtonosnu bolest Covid 19.\nKljučni bezbednosni izazovi sa kojima se bavi Fronteks su ilegalne migracije i prekogranični kriminal. Ovo je prvi put da treba da se bavi širenjem bolesti.\nFronteks primenjuje princip integrisanog upravljanja granicom, koji podrazumeva saradnju svih insitucija na nacionalnom i lokalnom nivou na granici.\nFronteks svoje operacije počinje na zahtev neke od zemalja članica, zatim se posle analiza šalje poziv drugim zemljama članicama sa jasnim zahtevima šta je potrebno od ljudi, tehničkih sredstava, vozila i plovila i kada stignu odgovori kreće su u izvođenje operacije.\nGlavnu reč u izvođenju operacije ima zemlja članica koja je tražila pomoć.\nTo znači da na svakom brodu i u svakom patrolnom vozilu uvek bude prisutan granični službenik zemlje domaćina koji je formalno nadređen svojim kolegama iz drugih zemalja.\nTako se poštuje suverenitet zemlje članice, igra se na kartu saradnje koja postoji sa susedom koji nije član EU i računa na iskustvo ljudi koji rade na granici.


Od sutra POTPUNA obustava saobraćaja - Ozon Media\nOd sutra POTPUNA obustava saobraćaja\nOd strane Ozon 23.07.2019.\nOd strane Ozon 23.07.2019. 0 komentar\nSremska Mitrovica – U toku su završni radovi na pripremanju podloge za asfaltiranje puta između Mačvanske Mitrovice i Zasavice II koje će uslediti u narednih nekoliko dana.\nRadove su danas obišli zamenik načelnika Gradske uprave za opšte i zajedničke poslove i imovinu Uroš Veselinović i predsednik Skupštine grada Tomislav Janković.\nPotpuna obustava saobraćaja na deonici koja je obuhvaćena rekonstrukcijom biće realizovana od srede, 24. do nedelje, 27. jula u vremenskom period od 08:00 do 18:00 časova.\nVeselinović je tom prilikom podsetio da je projekat kompletne rekonstrukcije ovog dela puta finansiran od strane Javnog preduzeća “Putevi Srbije” i da je njegova vrednost 87 miliona dinara. Ukupno 2 kilometra puta biće rekonstrisano u okviru ove faze radova.\nOn je takođe za naredni period najavio i nastavak radova na rekonstrukciji putne infrastrukture u Mačvanskoj Mitrovici. Radovi će, prema Veselinovićevim rečima, obuhvatati deo puta u glavnoj ulici od mesta gde su stali radovi na rekostrukciji prošle godine, do dela gde sada počinju radovi. Na taj način glavna saobraćajnica kroz Malu Mitrovicu bi bila kompletno sređena.\n“Nastavak radova biće finansiran od strane “Puteva Srbije”, lokalne samouprave i javnih preduzeća kao što su “Vodovod” u “Srem-gas” koji će iskoristiti te radove kako bi rekonstruisali i obnovili svoje mreže”, rekao je Veselinović i apelovao na sve učesnike u saobraćaju da se pridržavaju privremene signalizacije i obaveštenja koja su postavljena za njih, te da koriste alternativne pravce dok traju radovi.\nZamenik načelnika je dodao i da obustava saobraćaja svakako neće važiti za hitne službe, pre svega za hitnu pomoć i pripadnike vatrogasno – spasilačke jedinice.\nPredsednik Skupštine Janković istakao je da je rekonstrukcija puta dogovorena odmah nakon posete predsednika Republike Srbije Aleksandra Vučića domaćinstvu Čikić u Zasavici u okviru kampanje “Budućnost Srbije”.\n“Radovi koji se vrše su vrlo značajni za sve ljude koji žive u Mačvanskoj Mitrovici, Zasavicama, Ravnju, za sve one koji koriste ovaj putni pravac i vezu sa Republikom Srpskom, odnosno Bosnom i Hercegovinom, za privrednike, građane, poljoprivrednike, turiste. Put je već duže vreme bio u vrlo lošem stanju i evo samo 4,5 meseca je prošlo otkako je predsednik Vučić posetio naš grad u okviru kampanje “Budućnost Srbije” i obećao pomoć da se ovaj problem reši. Na ovaj način smo pokazali da smo kao lokalna i republička vlast odgovorni, da rešavamo probleme građana i da izlazimo u susret uvek kada je to neophodno. Ja koristim priliku da se u ime građana Sremske Mitrovice i Skupštine grada zahvalim pre svega predsedniku Vučiću, premijerki Ani Brnabić i posebno ministru Branislavu Nedimoviću, našem sugrađaninu koji je posredovao između lokalne samouprave i “Puteva Srbije” i pomogao realizaciju ovog vrlo značajanog projekta”, rekao je Janković prilikom današnjeg obilaska radova.\nJanković je baš kao i Veselinović apelovao na učesnike u saobraćaju da poštuju izmenu režima saobraćaja i novopostavljenu signalizaciju.\n“Ono što je vrlo značajno istaći kod ovog projekta jeste činjenica da ćemo dobiti širu saobraćajnicu nego što je ona to do sada bila i apelujem na sve učesnike u saobraćaju da kada završimo sa radovima da se pridržavaju saobraćajnih propisa, prvenstveno ograničenja brzine, jer se ovde vrlo često dešava da se vozači razvijaju brzine mnogo veće od dozvoljenog i na taj način ugrožavaju ostale učesnike u saobraćaju. Takođe, apelovaćemo na saobraćajnu policiju da na ovom delu pojačaju kontrole, a sve u cilju bezbednosti svih našigh sugrađana”, rekao je Janković.\n„Radnički“ dočekuje „Hajduk“


Dodik: 1. mart je falsifikat falsifikata - FILTER\nDodik: 1. mart je falsifikat falsifikata\nSrpski član Predsjedništva BiH Milorad Dodik izjavio je Srni da “1. mart, koji muslimani obilježavaju kao tzv. dan nezavisnosti BiH, nije nikakav praznik, već sinonim zla, stradanja i uvoda u krvavi građanski rat”.\nDodik je naglasio da je poražavajuća činjenica da neko slavi početak rata, ubistvo srpskog svata na Baščaršiji, paljenje srpske zastave, preglasavanje i početak etničkog čišćenja sarajevskih Srba.\n“Sve to govori kako muslimani vide BiH. Kako su je gledali 1. marta 1992. tako je vide i danas – BiH čiji su oni vlasnici, dok su Srbi i Hrvati za njih stranci na svojoj zemlji i na svojim ognjištima. Te 1992. godine oni su poslali jasnu poruku kakvu BiH žele – istu kao što je današnje Sarajevo u kojem su Srbi na nivou statističke greške”, naglasio je Dodik.\nOn je istakao da je 1. mart nepostojeći praznik, falsifikat falsifikata i, prije bi se moglo reći, dan žalosti za sve njene stanovnike.\n“I danas, 30 godina kasnije, kod muslimanskih lidera postoji isti poriv da falsifikuju istoriju, činjenice, ustavnu poziciju BiH kao državne zajednice sastavljene od dva entiteta – Republike Srpske i FBiH i tri konstitutivna naroda. Nažalost, ta nakaradna potreba muslimanskog političkog Sarajeva da svoje stavove i interese nameću svima nama koji živimo u BiH nije danas ništa manja nego juče, prije pet, deset i 30 godina. Kako je bilo 1992. godine kada su održali nelegitimni referendum, tako je i danas”, ukazao je Dodik.\nOn je naglasio da je za budućnost BiH, ako je i ima, neophodno poštovanje onoga što je suština Dejtonskog sporazuma i Ustava, a to je da je BiH zemlja dva entiteta i tri konstitutivna naroda, na čemu Republika Srpska sve vrijeme insistira.\n“Majorizacija bilo koga u BiH neće donijeti ništa dobro i zato budućnost BiH je u poštovanju volje svih koji žive u njoj, dijalog i dogovor”, poručio je Dodik.\nU dijelu Federacije BiH sa većinskim bošnjačkim stanovništvom 1. mart se obilježava kao tzv. “dan nezavisnosti”, a u Republici Srpskoj taj datum je sinonim za nelegitimni referendum održan uz protivljenje srpskog naroda, na brutalno ubistvo srpskog svata, ranjavanje pravoslavnog sveštenika i paljenje srpske zastave na sarajevskoj Baščaršiji.\nPrethodna U Srpskoj 67 novozaraženih, preminulo sedam osoba\nSledeća Opasno lice Rusije: Kraj svijeta kakav smo do sada znali


Premijera komada "Alisa na putu za Oz" zatvara 12. ZajeČAR - Zaječarska hronika\nPremijera komada “Alisa na putu za Oz” zatvara 12. ZajeČAR\nPoslednje takmičarske večeri 12. Pozorišnog festvalai za decu „ZajeČAR“ odigrana je predstava „Кapetan Džon Piplfoks“ Кruševačkog pozorišta. Predstava je rađena po motvima pesme Duška Radovića, a adaptaciju i režiju potpisuje Aleksandar Pejaković iz Banjaluke.\nNajbolju predstavu festvala, najboljeg glumca i najbolju glumicu izabraće tročlani žiri u sastavu: Ana Bretšnajder, predsednik, Miloš Tanasković, član i Marija Stanković, član. Nagrade će biti uručene večeras u 19 sati na sceni zaječarskog pozorišta.\nI ove godine biće proglašena najbolja predstava po izboru publike koja svake večeri ocenjuje komade od 1 do 10.\nU čast nagrađenih biće odigrana premijera predstave zaječarskog pozorišta “Alisa na putu za Oz” po tekstu i u režiji Olivere Viktorović Đurašković.\nfoto: zaječarsko pozorište\nTagovi: 12. ZajeČARAlisa na putu za Oz\nPrethodno Nebeska trka na Staroj planini od 10. do 12. juna\nSledeće Saša Nikolić ponovo predsednik opštine Kladovo\nIzložba „Tito na istoku Srbije“ u Istorijskom arhivu\nPromocija knjige Ane Marije Grbić u zaječarskoj biblioteci\nManifestacija „Halovo u pesmi i igri“ 22. maja


PERFORMANS KATALIN LADIK U BEOGRADU • ART BOX portal\nPERFORMANS KATALIN LADIK U BEOGRADU\nPerformans i prezentacija Katalin Ladik u Centru za kulturnu dekontaminaciju u Beogradu\nSinoć je, u Centru za kulturnu dekontaminaciju u Beogradu, performansom i prezentacijom umetnice Katalin Ladik, zatvorena izložba „Usponi i padovi, domašaji i promašaji… i ono šta smo zaboravili”. Izložba je otvorena 9. oktobra ove godine. Izložba je, kako se to u obrazloženju navodi, posvećena „kompleksnosti i kontradikcijama političkih, ekonomskih i kulturnih odnosa između SAD i Jugoslavije/Srbije, sagledanim kroz umetničke i kulturne saradnje, razmene i uticaje”. Autori projekta i kustosi ove izložbe su: Ana Miljanić i Branislav Dimitrijević, a projekat je podržala Ambasada SAD u Srbiji.\nPesnikinja, performans umetnica i glumica, Katalin Ladik, jedan je od simbola jugoslovenske postavangarde, istaknuta predstavnica novosadske nove umetničke prakse. Među prvim umetnicama je koje su na ovim prostorima otvoreno tematizovale seksualnost, što je privuklo veliku pažnju medija i javnosti. Glumila je u filmu „Ujed anđela” Lordana Zafranovića, bavila se zvukom, eksperimentalnom muzikom, eksperimentalnim pozorištem, vizuelnom i foničnom poezijom i mejl artom.\nKatalin Ladik od 1992. godine živi u Budimpešti. Njeni radovi se nalaze u kolekciji značajnih internacionalnih muzeja i zbirki, a među vrednim međunarodnim priznanjima kojima je nagrađana svakako je i nagrada „Lenon Ono”.\nPredstavljajući svoj rad, Katalin Ladik se u Kulturnom centru za dekontaminaciju, setila susreta sa Joko Ono, kada je joj je uručena pomenuta nagrada za mir, ali i saradnje sa umetnicima iz SAD, svojih gostovanja u Njujorku i Baltimoru 1980. godine i dr. Potom je umetnica, nazivajući sebe prevashodno pesnikinjom, prezentovala primere svoje vizuelne i zvučne poezije koju „iščitava” poput muzičkih partitura. Posetioci su, imali privilegiju, da pored studijskih snimaka i uživo prisustvuju vokalnom izvođenju odabranih tekstova.\nPrevious ČlanakKAD JEDNA DRUGOJ BUDEMO PODRŠKA, STVARI ĆE ZA ŽENE KRENUTI NABOLJENext ČlanakFIGURA KAO IZRAZ EGZISTENCIJE


Republika / TRAGIČNA SUDBINA NEKADAŠNJEG ATLETIČARA: Jahić se pričestio i umro posle dva dana!\nčetvrtak, 21. 1. 2021.| 05:21\nVirus korona, ta prokleta pošast 21. veka, odnela je još jedan mladi život - bivšeg sportistu i velikog šampiona. Od posledica KOVID-19 u 42. godini u manastiru Ćelije preminuo je Danial Jahić, naš bivši rekorder u skoku udalj i jedini Srbin koji je i na otvorenom i u dvorani preskočio osam metara.\nInformaciju o tragičnom događaju putem Fejsbuka obelodanio je njegov otac Jovan, osnivač AK Voždovac i nekadašnji Danialov trener. Opelo i sahrana nekadašnjeg skakača udalj održaće se danas u 11 na groblju manastira Ćelije pokraj Valjeva.\nIz AK Voždovac, gde je Danial radio kao trener, rečeno nam je da mu se zdravstveno stanje naglo pogoršalo u poslednjih nekoliko dana.\n- Koliko znamo, on nije ležao u bolnici zbog virusa korona, pretpostavljam jer je bio snažan i vodio je sportski život. Međutim, kada je došlo do pogoršanja stanja, otišao je kod doktora, koji su ustanovili i velike promene na jetri, s kojom je imao problema. Danial je odlučio da se izoluje u konaku manastira Ćelije i da, verovatno, sa monahinjama, duhovnim majkama, nađe spas. Pričestio se, ali je, nažalost, posle dva dana izdahnuo - rekao nam je Jovan Bukvić, sekretar AK Voždovac.\nSprinter Filip Ištvanović (29) za Srpski telegraf objasnio je vezu između preminulog sportiste i srednjovekovne svetinje, za koju se veruje da je nastala u 13. veku.\n- Danial i njegov otac Jovan Jahić veliki su vernici i posebno su vezani za manastir Ćelije. Koliko znam, tamo imaju i porodičnu grobnicu, pa je sudbina htela da Danial u konaku provede poslednje dane. Iskreno, nisam ni znao da je oboleo od koronavirusa, a iako sam mu oca sreo za vikend na jednom atletskom događaju u Beogradu, nije pričao o zdravstvenom stanju sina - rekao nam je Ištvanović.\nSport Ostali sportovi Atletika Koronavirus Manastir Ćelije Danial Jahić Jovan Jahić


Nakon turbulentnog i ekscentričnog nastupa na političkoj sceni Srbije, mladenovčanin Luka Maksimović odlučio je da se oproba i u ugostiteljskim vodama. On je, naime, u samom centru Beograda, tik uz Knez Mihailovu ulicu, otvorio kafić. Sin starog kafandžije je izgleda rešio da nastavi porodični biznis, te je u srcu prestonice sa radom otpočeo kafić na čijem meniju jasno stoji iscrtan profil Luke Maksimovića.\n- Šetala sam sa prijateljicama početkom nedelje i prošla pored kafića . U bašti postavljenoj na sredini šetališta, za jednim stolom sedeo je i gazda lokala Luka Maksimović. Ono što je čudno, kafić nema normalan ulaz, nalazi se u suterenu, te izgleda kao da konobari “iskaču” i ulaze kroz prozor lokala kako bi gostima koji sede napolju doneli piće - rekla nam je jedna sugrađanka i dodala da je logo kafića lik Ljubiše Preletačevića.\nLuka Maksimović o kampanji: Bili smo u haosu, bez love, znao sam da nemamo šanse\nReporteri “Blica” posle informacija na društvenim mrežama obišli su juče lokaciju na kojoj se kafić nalazi, ali tamo nisu zatekli nikoga - bašta je sklonjena, a prozori zatvoreni. Međutim, Fejsbuk, Tviter i Instagram nalozi ovog novootvorenog lokala poprilično su aktivni - redovno se objavljuju fotografije menija sa cenama pića, ali i “specijalne ponude”, poput pivskih čaša sa likom Luke Maksimovića na njima. Ostaje nepoznato odakle Maksimoviću novac za ovu ugostiteljsku avanturu, imajući u vidu da najam najjeftinijeg lokala u ovom delu grada ne ide ispod 2.500 evra na mesečnom nivou.\n“Blic” je pokušao da stupi u kontakt s Maksimovićem, ali nam on nije odgovorio na pozive i poruke.\nU martu prošle godine kandidovao se i na predsedničkim izborima i kao trećeplasirani opozicioni kandidat, Beli Preletačević za sobom je ostavio mnogo zvučnija imena srpske politike.\nTeško živim, prijatelji mi pomažu\n„Živim od ušteđevine koje više nema, zaradio sam je u Švajcarskoj za tri-četiri meseca. Jako teško živim, prijatelji mi izlaze u susret, u pitanju su samo dugovi za koje gledam da ne budu veliki. Ne mogu nigde da nađem posao“, požalio se Beli u poslednjem intervjuu u „Blicu“ neposredno pred beogradske izbore na kojima je doživeo debakl.\nNakon spekulacija da će biti ministar u Vladi Crne Gore, oglasio se Andrija Prlainović


Srbija pristupila potprogramu Mediji Kreativne Evrope - Ministarstvo kulture i informisanja\nSrbija je na taj način, uz ranije pristupanje potprogramu “Kultura”, kao prva zemlja van Evropske unije, zaokružila svoje učešće u programu “Kreativna Evropa” i ostvarila pristup fondu u ukupnom iznosu od 1,46 milijardi evra.\nFond potprograma “Mediji” raspolaže sa više od 800 miliona evra i namenjen je pružanju podrške filmskoj i televizijskoj produkciji, širenju mreže bioskopa, kvalitetu filmskih festivala, razvoju video igara i profesionalnom usavršavanju pojedinaca.\nUčešće u potprogramu “Mediji” uticaće i na razvoj novih profesija, porast zapošljavanja u oblasti kulture i jačanje komunikacije s novim publikama.\nPotprogram “Mediji” jedan je od najznačajnijih evropskih fondova, koji podržavaju produkciju, distribuciju i promociju igranih i dokumentarnih filmova, televizijskih drama i novih medija.\nCilj potprograma “Mediji” je razvijanje zajedničkog evropskog tržišta i podsticanje konkurentnosti evropske kulture na svetskom tržištu. Kao deo ovog potprograma, stvaraoci iz Srbije će svoja dela moći da plasiraju širom sveta.\nUspostavljanjem veza između sektora produkcije i distribucije, program “Kreativna Evropa” omogućava pristup novim tržištima razmenom, povećanjem vidljivosti dela i poboljšanjem njihove cirkulacije.\nPrema podacima Deska programa “Kreativna Evropa” za Srbiju, veliki broj organizacija i pojedinaca iz evropskih zemalja zainteresovan je za učešće Srbije u potprogramu “Mediji”.\nS obzirom na pozitivna iskustva konkurisanja u potprogramu “Kultura”, očekuje se da učešće Srbije u potprogramu “Mediji” domaćim stvaraocima obezbedi značajna finansijska sredstva i pristup novim tržištima i publikama.


Prve mere „Gradske čistoće“ Lajkovac za podršku ustanovama i ugroženim građanima – GEM info\nPrve mere „Gradske čistoće“ Lajkovac za podršku ustanovama i ugroženim građanima\n16. marta 2020. Redakcija 0 Comments gradska čistoća Lajkovac, javno komunalno preduzeće Lajkovac, opstina lajkovac\nNakon proglašenja vanrednog stanja u Srbiji zbog opasnosti od širenja virusa COVID-19, koje je javnosti sinoć saopštio predsednik Aleksandar Vučić, Javno preduzeće za komunalne poslove „Gradska čistoća“ Lajkovac odlučilo je na jutarnjem kolegijumu koji je održan 16.marta u 7 časova da preduzme nekoliko mera u skladu sa aktuelnom situacijom:\n1. Svakog dana od 9.00 do 9.30 i od 13.00 do 13.30 ;asova na tri različite lokacije kao što su Dom zdravlja, Opština Lajkovac, Novo groblje biće proveravano da li ima dovoljno vode i zadovoljavajući pritisak. Informacije o stanju vode sa ove tri lokacije biće objavljivane svakog dana u 15 časova na sajtu Gradske čistoće www.komunalnolajkovac.rs i na portalu Lajkovac na dlanu www.lajkovacnadlanu.rs, kako bi javnost i građani opštine Lajkovac bili tačno obavešteni o isporuci vode.\n2. Pored redovnog telefonskog broja 014 3431-194, komunalno preduzeće će uvesti još jednu direktnu liniju za građane 014 3431 – 012. Osim dobijanja svih neophodnih informacija, stariji sugrađani će pozivom na ove brojeve moći da plate svoje račune u kućnim uslovima, tako što će inkasanti Gradske čistoće doći kod njih, naplatiti račun i dati potpisanu priznanicu o uplaćenom iznosu. Takođe dajemo preporuku da svi građani koji su u mogućnosti koriste elektronski način plaćanja računa.\n3. Javno komunalno preduzeće potrudiće se da olakša život najstarijim sugrađanima tokom vanrednog stanja. Stariji od 65 godina, kojima je preporučeno da se ne kreću po javnim mestima, mogu se javiti na brojeve telefona 014 3431-194 i 3433 – 012 i zatražiti pomoć za ostvarivanje svojih osnovnih životnih potreba. Na ovome će biti angažovana četiri inkasanta, koje građani Lajkovca dobro poznaju i s kojima su u redovnoj komunikaciji.\n4. Prilikom realizacije pogrebnih usluga preduzeće će dati preporuku da se sahrane, pomeni i parastosi obavljaju u krugu najuže porodice, kako bi se smanjila mogućnost za prenošenje virusa.\n5. Sve redovne aktivnosti koje se tiču komunalne higijene i ostalih komunalnih aktivnosti biće intenzivirane i odvijaće se neometano.\nКomunalno preduzeće sprovođenjem ovih mera želi da pokaže odgovornost i solidarnost i da pomogne najstarijim sugrađanima i lokalnoj zajednici u prevazilaženju krize u kojoj smo se našli, uz maksimalno poštovanje svih preporuka nadležnih organa i Vlade Republike Srbije.\nŠeruj post "Prve mere „Gradske čistoće“ Lajkovac za podršku ustanovama i ugroženim građanima"\n← Jedinstveno upravno mesto u GO Lazarevac neće raditi tokom vanrednog stanja\nŠta podrazumeva vanredno stanje na teritoriji Grada Beograda →


Vesti iz BCBP, Komšijski policajac za veće poverenje u policiju\nVaša lokacija / Beogradski centar za bezbednosnu politiku / Aktivnosti / Vesti iz BCBP / Komšijski policajac za veće poverenje u ... /\nVeća transparentnost o zapošljavanju i napredovanju u policiji i jačanje profesionalne komunikacije policije sa medijima i građanima potrebni su za povećanje poverenja u ovu instituciju, glavni je zaključak debate koju je BCBP organizovao 20. novembra 2018. u Nišu.\nZakon o policiji iz 2016. godine uveo je obavezne konkurse za zasnivanje radnog odnosa i napredovanje u policiji, ali je ovogodišnjim izmenama ovo dobro rešenje izmenjeno.\nIstraživač BCBP Saša Đorđević naveo je da se sada radna mesta u Ministarstvu unutrašnjih poslova mogu popuniti bez konkursa i da ministar unutrašnjih poslova ima znatna ovlašćenja u upravljanju ljudskim resursima.\nIstraživanje BCBP pokazalo je da građani juga Srbije ne veruju da se do posla u policiji dolazi pošteno.\n„Skoro polovina ispitanih veruje da se do posla dolazi političkim vezama, za trećinu su prijateljske i rodbinske veze najznačajnije, dok samo 15% ima poverenja u javne konkurse”, naveo je Đorđević.\nPolicija treba da bude servis građana\nMilan Stefanović iz Centra za razvoj građanskog društva Protecta naveo je da je policija profesionalnija danas nego devedesetih, ali i da je daleko od toga da bude u potpunosti okrenuta građanima.\nKao jedan od osnovnih problema ističe centralizaciju unutar Ministarstva unutrašnjih poslova i to što sve odluke dolaze direktno iz Beograda.\n„Ne postoji koncept u kome se građani pitaju koji su najveći bezbednosni problemi u zajednici, u koga imaju poverenje da će te probleme da reši ili šta vide kao najefikasniji način za komunikaciju sa policajcima u vezi sa tim. Sve dok ne vidim tako nešto, ne vidim ni mogućnost da policija bude servis građana. Policija treba profesionalno da radi svoj posao, ali mora da bude bliska građanima. Nama je potreban ’komšijski policajac’ koga svi prepoznaju i u koga imaju poverenja da će da reši problem”, rekao je Stefanović.\nPrethodni načelnik Niške policije Ninoslav Mitić istakao je da je Niš imao „rejonske” policajce do devedesetih godina kada je bio mnogo manji grad nego danas i kada je broj zaposlenih u policiji bio veći nego danas.\nZahteve građana za rejonskim policajcima koji bi kao pozornici bili svuda po gradu tumači kao nemoguće zbog manjka čuvara reda.\nIpak, Mitić smatra da je Niš bezbedan grad. Naveo je da bezbednosne rizike u Nišu policija rešava auto-patrolama, reagovanjem na pozive građana i stalnim prisustvom na skupovima gde postoji bezbednosni rizik.\nDa policija u Nišu dobro radi svoj posao, ali da nema dovoljno policajaca na ulicama smatra i Žarko Ranković, predsednik Skupštine opštine Medijana i bivši član Saveta za bezbednost grada Niša.\n„Policajac u zajednici ili rejonski policajac je dobra zamisao jer bi osoba na takvoj poziciji mogla najbolje da poznaje bezbednosnu situaciju, izazove i probleme u određenom delu grada. Gradske strukture bi trebalo da vrše pritisak na Ministarstvo unutrašnjih poslova da se poveća broj policajaca u Nišu”, navodi Ranković.\nKontinuitet, poverenje i dvosmerna komunikacija\nDa je kontinuitet veoma značajan faktor za bezbednost naveo je Igor Vojinović, gradski većnik i član Saveta za bezbednost grada Niša.\nU svim institucijama čiji rad je značajan za bezbednost ne bi trebalo da dolazi do čestih promena zaposlenih. Dodao je da profesionalci koji poseduju znanja i komunikacione veštine i koji su adekvatno opremljeni moraju da se zadrže u institucijama tokom vremena, umesto čestih promena na pozicijama.\nGovornici su se saglasili da na percepciju rada policije značajno utiču mediji i da treba izbegavati senzacionalističko izveštavanje.\nDanijela Vučić, direktorka Medija i reform centra iz Niša istakla je da je za veće poverenje građana u policiju neophodno uspostaviti dvosmernu komunikaciju.\nNa značaj transparentnosti i bolju komunikaciju sa građanima ukazao je i Aleksandar Stankov, zamenik glavnog urednika Južnih vesti.\n„Transparentniji rad policije ide ruku pod ruku sa profesionalnošću. Ranije su u Nišu postojale redovne konferencije za medije na kojima su novinari mogli da dobiju odgovore na pitanja o radu policije. To se vremenom pretvorilo u slanje saopštenja medijima, a danas je i to izmenjeno. Ako nekad dobijemo saopštenje, dobijemo ga iz Beograda, a sva naša pitanja koja postavljamo policijskoj upravi u Nišu se prosleđuju u Beograd. Često ostanemo bez odgovora”, naglasio je Stankov.\nDa li su građani Niša bezbedni?\nStankov je doveo u pitanje transparentnost rada policije, edukaciju portparola policije, kao i same ocene o bezbednosti Niša, podsećajući na talas paljenja automobila političarima i policajcima u Nišu, gde je poslednja meta ovakvog napada nedavno bio zamenik načelnika BIA.\n„Ne mogu da kažem da živim u bezbednom gradu kad to imam na umu. Posebno što nijedan od tih slučajeva faktički nije rešen. Nemam informaciju šta se sa tim slučajevima desilo ni kao novinar ni kao građanin”, rekao je Stankov.\nPredstavnici institucija podvukli su da su građani Niša bezbedni, s obzirom na smanjenu stopu kriminala i veoma mali broj ubistava u prethodnom periodu.\nPublika koja je učestvovala u diskusiji nakon debate nije se složila s ocenom da je Niš bezbedan grad, navodeći brojne nerešene slučajeve paljenja automobila kao primere.\nDiskusija „Zašto su građanima potrebni profesionalci u policiji”je deo zajedničkih napora Centra za istraživanje, transparentnost i odgovornost (CRTA), Nacionalne koalicije za decentralizaciju (NKD), Beogradskog centra za bezbednosnu politiku (BCBP) i Partnera za demokratske promene, u saradnji sa Centrom za razvoj građanskog društva PROTECTA, da podstaknu veće učestvovanje građana u odlučivanju na lokalnom nivou kroz projekat „Građani imaju moć” koji podržava Američka agencija za međunarodni razvoj (USAID). Stavovi izraženi na lokalnoj debati isključivo su stavovi izlagača i ne odražavaju stavove USAID-a.\nPovezane teme:policija, policija u zajednici, ljudski resursi, reforma policije, poverenje građana u policiju, građani, POINTPULSE, Saša Đorđević


Kako se navodi, državni praznici BiH su Nova godina 1. i 2. januar, Dan nezavisnosti BiH 1. mart, Međunarodni praznik rada 1. i 2. maj, Dan pobede nad fašizmom 9. maj i Dan državnosti BiH 25. novembar. Kao što je poznato, u BiH nema političke saglasnosti da se 1. mart i 25. novembar praznuju kao dani nezavisnosti, odnosno državnosti BiH, pa se ovi datumi praznuju samo u Federaciji BiH, najviše u Sarajevu.\n- Ustavom BiH, Aneks II Prelazne odredbe, tačka 2. Kontinuitet pravnih propisa, utvrđeno je sledeće: „Svi zakoni, propisi i sudski poslovnici, koji su na snazi na teritoriji BiH u trenutku kada Ustav stupi na snagu, ostaće na snazi u onoj meri u kojoj nisu u suprotnosti sa Ustavom dok drugačije ne odredi nadležni organ vlasti BiH“ – navodi Ministarstvo obrane BiH.\nObzirom da na nivou BiH nije donesen novi zakon o praznicima, Ministarstvo odbrane BiH smatra da su na snazi tri stara zakona koja regulišu „državne“ praznike BiH: Zakon o praznicima BiH iz 1992, Zakon o proglašenju 1. marta danom nezavisnosti BiH iz 1995. i Zakon o progašenju 25. novembra danom državnosti BiH, takođe iz 1995. godine.\n- Nova godina, Dan nezavisnosti, Međunarodni praznik rada i Dan državnosti su neradni dani. Dan pobede nad fašizmom se proslavlja radno. Napominjemo da se praznici u entitetima i u Distriktu Brčko uređuju njihovim zakonima. Pripadnici Ministarstva odbrane i Oružanih snaga BiH ostvaruju pravo na obeležavanje navedenih praznika prema mestu stalnog prebivališta i u skladu sa Zakonom o radu u institucijama BiH – navodi se u dopisu u koji je Srpskainfo imao uvid.\nNezvanično, dopis je sastavio zamenik ministra odbrane BiH Sead Jusić, a potpisala ministarka odbrane u tehničkom mamdatu Marina Pendeš. Iz Ministarsva odbrane BiH nismo dobili nikakav odgovor.\nPostavlja se pitanje zbog čega je ovakav dopis uputilo Ministarstvo odbrane BiH?\n- Srbija ima običaj da njen ministar odbrane BiH, državama s kojima Srbija ima dobru saradnju, upućuje čestitke povodom državnih praznika, odnosno onih koji se tiču vojske. Tim povodom je od Ministarstva odbrane BiH tražena ovakva informacija – objašnjava izvor Srpskainfo iz srpskih diplomatskih krugova.\nSudeći prema njegovim rečima, namera Ministarstva odbrane BiH da podmetne svoj spisak državnih praznika ipak nije urodila plodom, jer je u Beograd otišla sasvim druga informacija.\n- Ljudima u ambasadi je jasno da ne postoji zakon o praznicima koga priznaju svi u BiH. Zato je Ministarstvo odbrane Srbije na čelu s Aleksandom Vulinom obavešteno da je zajednički praznik u BiH samo Dan oružanih snaga BiH 1. decembar, a sve ostalo je ignorisano. Uz to, navedeni su i entitetski praznici, što se tiče Republike Srpske, počev od 9. januara do kraja godine – tvrdi naš sagovornik.\nInače, u Parlamentarnoj skupštini BiH bilo je nekoliko pokušaja usvajanja zakona o praznicima i zakona o neradnim danima u vreme verskih praznika, ali dogovor nikad nije postignut.\nMajkić: Srbi nemaju zamenika ministra\nDušanka Majkić, delegat SNSD u Domu naroda BiH i nekadašnja predsedavajuća Komisije za spoljne poslove, naglašava da u vrhu Ministarstva odbrane BiH niko ne zastupa srpske interese, budući da je bivši zamenik ministra Boris Jerinić izabran za gradonačlenika Doboja, a na njegovo mesto nije došao niko drugi.\n- To je jedino ministarstvo koje ima dva zamenika ministra, da bi se ispoštovala nacionalna struktura, a istovrmeno to je i jedino ministarstvo u kome nema zastupljenih Srba. Zato nije nikakvo iznenađenje da iz tog ministarstva izađe sve i svašta. Ne znam koliko je više degutantno govoriti gde se sve sukobljavaju takve svari i šta sve pišu razni službenici u ministarstvima, a da mi to i ne znamo – kaže Majkićeva.


Tradicionalna bajramska posjeta KPZ-u i JU "Dom porodica" - zenicainfo.ba\nNaslovnica Aktuelno Tradicionalna bajramska posjeta KPZ-u i JU “Dom porodica”\nTradicionalna bajramska posjeta KPZ-u i JU “Dom porodica”\nDelegacija Muftijstva zeničkog i Medžlisa Islamske zajednice Zenica posjetila je danas, trećeg dana Ramazanskog bajrama Kazneno popravni zavod Zenica, a potom Javnu ustanovu „Dom porodica“.\n“Mi tradicionalno svakoga Bajrama posjećujemo uposlenike i zatvorenike Kazneno popravnog zavoda, kako bi sa njima podijeli bajramsku radost i prenijeli poruke ohrabrenja, te kako bi i oni u ovakvim okolnostima, koliko je moguće, dožive bajramsku radost i sreću”, rekao ovom prilikom hafiz Amir efendija Kaknjo.\nPotom je delagacija Islamske zajednice Zenica svojom posjetom i bajramskim paketićima obradovala mališane zeničke Javne ustanove „Dom porodica.\n“Ovo je već peti mjesec zaredom kako Odjel za brak i porodicu Medžlisa IZ Zenica realizuje projekat „Jedan slatkiš, jedan osmijeh“, a osim djeci ovoga Doma danas ćemo podijeliti pakete u udružnjima „Dlan“ i „Pogled“ , te u Domu za stara lica i Domu penzionera”, kaže Sumedin efendija Kobilica, navodeći da će danas tako podijeliti ukupno 334 paketa.\n“Posebno nam je drago da su ove posjete povodom Bajrama i da bajramsku radost podijelimo zajedno i sa djecom i starim osobama i da kako oni nama, tako i mi njima da izmamimo radost na lice”, naglasio je efendija Kobilica.\n“Sa zadovoljstvom smo dočekali predstavnike Islamske zajednice Zenica, koji su paketićima i za ovaj Bajram obradovali našu djecu, zahvaljujući se svim prijateljima i donatorima ove ustanove, koji su uz njih bili tokom mjeseca ramazana, kada su djeca uživala u druženjima, kako u Domu, tako i van njega tokom iftara, a djeca se svaki put obraduju posjetama, poklonima i paketićima”, ističe Draženka Subašić, direktorica JU „Dom porodica“. (V.J.)\nPrethodni članakSjećanje na Rešada Čalkića i Fuada Smajlbegovića, komandante ARBiH\nNaredni članakPočelo proljetno uređenje javnih zelenih površina


Kurs ruskog jezika - Ruski 1 - CD izdanje: Kursevi stranih jezika: SveZaKucu.rs Prodaja, Cena, Beograd, Srbija\nKarakteristike proizvoda: Kurs ruskog jezika - Ruski 1 - CD izdanje\nKućna škola stranih jezika : Ruski jezik 1\nOpis proizvoda: Kurs ruskog jezika - Ruski 1 - CD izdanje\nKurs obrađuje kompletna znanja: pismenost, gramatiku, fonetiku i sintaksu. Autori su nosioci katedri na Beogradskom Univerzitetu, a spikerima je ruski maternji jezik. Kursevi su rađeni po metodi Katedre za strane jezike Visokih vojnih škola, autora gđe Eve Kraus Srebrić. Kurs je metodološki i uz priloge, kao komplet jedan i dva, namenjen za apsolutno samostalno učenje jezika. Uspeh garantuje i preko 60.000 polaznika Instituta za strane Jezike Visokih vojnih škola, koji su pomoću ovog izuzetnog učila savladali jezik. Kućna škola stranih jezika namenjena je celoj porodici, prijateljima i ostaje kao trajno porodično vlasništvo. Uštedeće Vam vreme pohađanja kurseva i značajan novac. Za cenu jednog kursa recimo samo početnog 1, u prvom delu kućne škole dobijate 4 kursa (Početni 1 i 2 i srednji 1 i 2) plus, kurs ostaje za porodicu i prijatelje. Ako poštujete uputstvo koje dobijete uz komplet uspeh je zagarantovan. Za tri meseca znaćete strani jezik kao da ste završili početni 1 i 2 plus srednji 1 i 2 na nekom insttutu ili školi. Ovo nije marketinški trik već dugogodišnji rad na usavršavanju kursa od strane Filološkog fakulteta i vojnih škola.\nIzdiktirajte operateru šifru proizvoda - šifra ovog proizvoda je: 1104\nSifra 1104, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 1104, 2, Pavle Milosevic, Obalska 18, 11000, Beograd, 063123123, pavmi@szk.com


RTCG - Radio Televizija Crne Gore - Nacionalni javni servis :: Društvo :: Nova vladajuća struktura da obezbijedi pravdu\n27. 02. 2021. 17:18 >> 20:57 0\nCGO O ZLOČINU U ŠTRPCIMA\nCentar za građansko obrazovanje (CGO) podsjeća da se danas navršava 28 godina od zločina u Štrpcima, a da porodice žrtava još uvijek ne znaju istinu o sudbini svojih najbližih, okolnosti njihovog stradanja niti gdje su im posmrtni ostaci.\nKako ističu, procesuiranje zločina u Štrpcima predstavlja obavezu kako pravosudnih institucija, tako i institucija nadležnih za poboljšanje društveno-ekonomskog statusa porodica stradalih u ratu tokom 90-ih godina.\n"Nepriznavanje statusa civilnih žrtava rata svima koji su izgubili svoje najbliže tokom oružanih sukoba ili se članovi njihovih porodica i dalje vode kao nestali predstavlja dodatnu viktimizaciju, što je suprotno principima čovječnosti na koje obavezuju međunarodni dokumenti koje je i Crna Gora ratifikovala", navodi se u saopštenju.\nCGO napominje da iako je ovaj zločin izvršen izvan teritorije Crne Gore i od lica koja nisu državljani Crne Gore, desetorica otetih bili su iz Crne Gore, što nedvosmisleno obavezuje nadležne institucija u Crnoj Gori da se aktivno uključe i daju svoj puni doprinos u procesima krvičnog gonjenja počinioca i njihovih nalogodavaca, kao i traženju posmrtnih ostataka stradalih putnika.\n"Posebno je važno da nova vladajuća struktura, ako želi demonstrirati diskontinuitet sa lošim praksama prethodno, pokaže i na ovom primjeru razumijevanje značaja uspostavljanja tranzicione pravde i vraćanja dostojanstva žrtvama. U tom kontekstu, CGO poziva Vladu da što prije donese sveobuhvatan program reparacija za sve žrtve pogođene ratnim dešavanjima tokom 90ih i uvrsti prisilni nestanak kao zasebno krivično djelo koje će pratiti adekvatna sankcija za stradanja učinjena prema građanima Crne Gore ili od strane građana Crne Gore", navodi se u saopštenju.\nCGO apeluje i na obrazovne institucije da prekinu praksu zaborava i da teme skorije prošlosti Crne Gore, sa fokusom na ratna dešavanja, uvrste u nastavni plan i program na svim nivoima obrazovanja, kako bismo prevenirali brojne manipulacije i revizionističke pristupe u istorijskom obrazovanju, a samim tim i zločine, kako se kao takvi nikada više ne bi ponovili.


Do koje mere je Tesla Model S bezbedan? - AUTOMOBILI\n23/04/2021 1:49:29 PM\nNASLOVNA / VESTI / Do koje mere je Tesla Model S bezbedan?\nModel S, Teslin top model, sudeći po najnovijim testovima, i nije toliko bezbedan koliko se mislilo.\nTesla Model S je bez sumnje fantastičan model, posebno ako govorimo o električnom dometu, ubrzanju i tehnološkoj podršci. Ali, kada je bezbednost u pitanju najnoviji rezultati testova koje je sproveo nezavisni IIHS (Insurance Institute for Highway Safety) bude sumnju.\n2011. godine ovaj model je pokupio maksimalne ocene za bezbednost pri Euro NCAP-u i NHTSA, a naknadno se govorilo da se radi o najbezbednijem automobilu na američkom tržištu, koji bi mogao da osvoji i više od pet zvezdica da je to moguće.\nU IIHS su odlučili da ponove testove, i to na četiri najpopularnija EV modela. Dva, Chevrolet Volt i Toyota Prius Prime ispit su odradili s odličnim uspehom i okitili su se titulom Top Safety Pick.\nNa korak do savršenih rezultata bila je i Tesla. Ipak, u testu frontalnog sudara s nailaskom na prepreku manje površine pokazala je slabosti i zaradila prelaznu ocenu. Za izostanak najviše ocene kriv je sigurnosni pojas koji pri sudaru nije sprečio da glava lutke udari kolo upravljača. Lošije su ocenjena i svetla. Takođe, iako sve verzije koriste istu konstrukciju, top varijanta P100D bi zbog veće mase trebalo da ima dodatno ojačane nosače krova. Nedostatak sistema prevencije frontalnog sudara nije bio od pomoći.\nIIHS je kritikovao i BMW i3, koji je slabosti pokazao u pogledu opreme. Prihvatljive ocene zaradili su nasloni za glavu, svetla i sistem pričvršćenja dečjeg sedišta.\nRecimo i da su u Tesli već reagovali i otklonili nedostatak na sistemu pojaseva. Snabdevač svetala je kontaktiran i upozoren, a budući primerci imaće aktivirane sve bezbednosne sisteme.\nTagovibzbednost Model S nije bezbedan sugurnost Tesla\nPrethodno VIDEO: Test Lamborghini Huracan LP580-2\nSledeće Koje su najvrednije auto-marke, brendovi?


„Merkator“ za opštinu Medveđa - jugsport.net\nHome > Info > „Merkator“ za opštinu Medveđa\n„Merkator“ za opštinu Medveđa\nDONACIJA SVAKA DOBRODOŠLA\nV. Stevanović - 14. maja 2020. 14. maja 2020.\nMedveđa:Pored poznate kompanije „Mlekara Šabac“ koja je za vreme trajanja vanrednog stanja opštini Medveđa donirala mleče pakete sa svojim proizvodima i usto zaštitne maske, još jedna velika kompanije donirala je zaštitne maske.\nReč je o komapniji „Merkator“ koja je donirala oko 2.500 zaštitnih maski opštini Medveđa, kako bi nakon ukinutog vanrednog stanja, građani ove opštine mogli da se pridržavaju propisanih mera zaštite, koje su još uvek na snazi.\nVeleprodajna mreža ove komapnije „VELPROD“ iz Leskovca isporučila je ove pakete donacije opštini Medveđa.\nTom prilikom zamenik predsednika opštine Medveđa Goran Ivanović je rekao:\nSvaka donacija je dobrodošla u bilo kom trenutku je upućena. U ime svih stanovnika opštine Medveđa, kao I moje lično ime, zahvalio bih se komapniji “Mekator” , kao I drugim komapnijama, koji su nam dosad pomogli u ovako teškom trenutku I time pokazali društvenu odgovornost za sve građane naše Srbije, ma gde bili I gde živeli u ovoj zemlji.\nOpština Medveđa ulazi u sistem savremene Digitalizacije


EXPRES - Čarls Dženkins doputovao u Beograd i priključio se pripremama Crvene zvezde\nČarls Dženkins doputovao u Beograd i priključio se pripremama Crvene zvezde\nBEOGRAD - Američki košarkaš Čarls Dženkins doputovao je jutros u Beograd i priključio se pripremama Crvene zvezde za predstojeću sezonu.\nDženkins, koji poseduje srpski pasoš, vratio se među crveno-bele posle samo godinu dana u italijanskom šampionu Armaniju.\n"Mnogo sam srećan što sam ponovo u Beogradu i Crvenoj zvezdi. Nema priče, sledi nam veliki rad jer nas čekaju velike obaveze u Evroligi i ostalim takmičenjima. Sve ostalo sada nije važno, probleme ćemo rešavati u hodu", rekao je Dženkins posle višečasovnog leta iz Njujorka.\nOn je dodao da se ga za prethodni boravak u Zvezdi vezale lepe uspomene, kada je osvajao titule ABA lige, Srbije i beležio odlične rezultate u Evroligi.\n"Dobro znam šta se od mene ocekuje, i dobro znam šta da očekujem u Crvenoj zvezdi od trenera, saigrača, uprave... Uostalom to je i jedan od razloga zašto sam se vratio jer me za Beograd, Srbiju, ljude u njoj, klub, navijače, vezuju izuzetne uspomene", poručio je Dženkins, koji će se već tokom popodneva priključiti klupskim saigračima na treningu.\nMore in this category: « Odbojkašice Srbije treće na rang listi, odbojkaši deveti\tIvanović zbog povrede otkazala dubl na US Openu »


(VIDEO) U subota na Gradskom stadionu gostuje ekipa “Tisa” iz Adorjana - TV Sombor\n(VIDEO) U subota na Gradskom stadionu gostuje ekipa “Tisa” iz Adorjana\nDa li je somborski srpskoligaš “Radnički 1912” pobedom prošle nedelje u Zrenjaninu izašao iz rezultatske krize, videće se u subotu, 11. septembra, kada u 5. kolu Srpske lige Vojvodina na Gradski stadion u Sombor gostuje ekipa “Tisa” iz Adorjana.\nGostujuća ekipa ima trenutno bod više od domaćina i pobedom u ovom susretu tim Igora Radusinovića bi napravio sigurno značajan pomak ka sredini tabele . Podsetimo, u prošloj sezoni “Radnički 1912” je trijumfovao u oba susreta rezultatim 2 : 1 u Somboru i 3 : 0 u Adorjanu. Utakmica se igra sa početkom u 16 časova.\nU Vojvođanskoj ligi grupa Sever klubovi somborske opštine su domaćini u 5.kolu. “Sloga” u Čonoplji igra mali derbi začelja u subotu. Pretposlednjem timu na tabeli dolazi poslednji tim to je “Hercegovac” iz Gajdobre koji je jedina ekipa vojvođanskog ranga bez bodova do sada. “Stanišić 1920” je prošle nedelje izgubio bodove prve bodove ove sezone u Subotici i sada želi da se vrati na pobednički kolosek u meču sa ekipom “Mladost” iz Bačkog Petrovca. Ovaj meč se igra u nedelju u Stanišiću, a oba meča počinju u 16 časova.\nU Područnoj fudbalskoj ligi Sombor “Kordun” će u nedelju u 5. kolu biti domaćin lideru na tabeli, ekipi bez poraza do sada, “Bratstvo 2019” iz Prigrevice. “ŽAK” je istog dana gost u Gložanu ekipi “Budućnost”, a “Radnički “ Sombor ekipi ”Naša Zvezda” iz Silbaša. Svi mečevi takođe počinju u 16 časova.\nVesti 09. septembar 2021.\n(VIDEO) Za subotu zakazan 11. „Trofej Sokola 2021.“